Kuntabongari: 575. Interrail Lontoosta Penzanceen\nYÖJUNA LONTOOSEEN, maanantaina 14.8.\nGlasgowin asemalla saamme aivan hyvät istuimet Lontooseen menevästä yöjunasta, joka on siisti, eikä ole pakollista paikanvarausta! Istumme vierekkäin selkä menosuuntaan. Kolme lierihattuista saksalaista nuorukaista kysyy meidän vastapäisten penkkien vapautta, mutta vain yksi heistä asettuu eteemme kahdelle paikalle, kun taas hänen kaverinsa varaavat kumpikin kummallekin kaksi lähipenkkiä tuon penkin takaa ja vierestä.\nJuna täyttyy vähitellen. Tomera intialainen mummo istuttaa vastapäätä meitä istuvan saksalaisen viereen toiselle tuolille 7-vuotiaan tyttösen. Saksalainen ei harmistuneenakaan kehtaa kuin vetäytyä kahdelta istuimelta yhdelle.\nPienen intialaistytön kasvojen ilmeikkyyttä on mielenkiintoista katsella: hänen otsansa rypistyy ajattelusta, kun hän epätoivoisesti etsii pikkulaukustaan jotakin tärkeää. Ilme kirkastuu taivaallisesti, kun hän luulee kätensä löytäneen haetun, tai keksii missä se olisi, mutta voi ei, mikä pettymys, ei se sittenkään ole siellä! Tyttö lähtee käymään peremmällä istuvan isänsä luona.\nVälikössä wc:n edessä seisoo hassuhattuisia hihhuleita. He näyttävät pukeutumistyyliltään amisheilta, elleivät ole ortodoksijuutalaisia, mutta eivät kasvoiltaan juutalaisten näköisiä. Seisojia siis, niin täynnä juna on, mutta yhä saksalaishujopit, Sadun mielestä naamoiltaan lahnan näköiset, yrittävät pitää itsellään kukin kahta tuolia. Minä käyn wc:ssä pesulla ja sen jälkeen nukahdan.\nHerätessäni yöllä näkyy vastapäinen lahna siirtyneen käytävälle nukkumaan. Intialaiset ovat jääneet pois junasta. Vastapäätäni on istuutunut ranskalainen Rinkka-Armand, joka kirjoittaa päiväkirjaansa, kunnes alkaa kuunnella korvalappustereoitaan. Satu uinuu vieressäni ja minäkin nukahdan taas.\nAamulla junamme jää seisomaan iäksi ajaksi Watford Junctioniin. Kunnes kuulutus kehottaa kaikkia poistumaan junasta ja jatkamaan matkaansa paikallisjunilla Lontooseen! Syntyy suuri ryysis ja ryntäys, laituri täyttyy matkatavaroitaan raahaavista ihmisistä, jotka eivät oikein tiedä mihin mennä, ruuhkautuvat vain paikalleen. Epätietoisia olemme Sadunkin kanssa, odottelemme laiturin ruuhkassa.\nJonkin ajan kuluttua tuleekin uusi kuulutus:\n- Tulkaa kaikki takaisin junaan!\nSyntyy suuri paluuryntäys sisään vaunuihin. Emme löydä enää entisiä istumapaikkojamme. Eksymme hetkeksi toisistammekin Sadun kanssa. Sitten istuudumme eri vaunuun mille tahansa istuimille, mutta toisen juuri niistä eräs paikkalipun omistava kireä saksalaistyttö tulee vaatimaan takaisin itselleen.\nSatu alkaa harmistuksissaan nimittää kaikkia saksalaisia lahnoiksi... Lahnat täyttävät kaikki paikat, kun heitä on niin paljon, ja ovat tavalla tai toisella itsekeskeisiä. Seisomme Sadun kanssa junan välikössä. Ranskalais-Armandinkin näemme istuvan uudella paikalla tässä vaunussa.\nLONTOO, maanantaina 14.8.\nMatka Lontooseen ei ole onneksi enää pitkä. Saavumme Eustonin asemalle. Siellä on kuulemma ollut aamulla veturipalo, ja siitä johtui junamme tai muidenkin junien myöhästyminen.\n- Sorry vaan siitä, Ladies and Gentlemen, Thank You! kuulutetaan.\nTässä maassa sattuu usein tuollaista. Ja kohteliaisuus on yhtä välinpitämätöntä hokkus-pokkus -small talkia. Mitään sydäntä tai ajatusta ei liturgiassa ole, kunhan huulilta hoetaan rituaaliset loitsusanat.\nEustonin rautatieaseman vartioitu säilytys maksaa 1,20 puntaa yhdeltä pieneltäkin repulta, eikä siellä ole - pommiuhkausten vuoksi! - lainkaan säilytyslokeroita, joten viemme tavaramme mieluummin Victorian asemalle meidän molempien yhteiseen säilytyslokeroon. Victorialla käytetään numerokoodia metalliavainten sijasta. Koodinsa asiakas saa automaatin sylkemän, kiinni liimatun paperilapun sisässä, maksettuaan 2 puntaa pienestä tai 2,50-4 puntaa isosta komerosta ja suljettuaan ensin käyttöönsä valitsemansa lokeron oven. Sadun kanssa yhdessäkin meille riittää pienin lokerotyyppi.\nLähdemme kävelemään Lontoon Belgravian hienostokaupunginosaan etsien silmillämme ulkoportailla olevia maitopulloja! Näemme monia kauniita taloja. Ajamme bussilla toisessa kerroksessa ohi Buckinghamin palatsin puutarhan muurin Hyde Parkin nurkille.\nHyde Parkissa makaamme Sadun takin päällä kuivuudesta kärsineellä, ruskeahkoksi värjäytyneellä nurmikolla ja syömme eväitä. Samalla Satu kuivattelee penkin selustalla retkeilymajassa pesemiään pikee-paitaa ja pyyheliinaa. Minä huomaan unohtaneeni omat pesusta märät vaatteeni reppuun, jonka laitoin aseman säilytyslokeroon.\nLähdemme Speaker's Cornerin kautta ostoskatu Oxford Streetille. Pettymykseksemme emme kohtaa yhtään puisen laatikon päälle kiivennyttä julistajaa maanantai-aamupäivällä. Väkeä puistossa riittäisi tähänkin aikaan kuulijoiksi. Millaisen puheen me olisimme voineet valmistella? Suomen TV:n "Satunnainen Matkailija" Juhani Mäkelä kuvautti täällä kerran puheensa suomeksi.\nKäymme katsomassa Buckinghamin palatsin edustan ihmisruuhkaa, ja täysi on myös viereinen kaunis St. James Park. Satu syöttää kädestään varpusia, kun kokeneempi vanha mies saa kaksikin varpusta yhtä aikaa kädelleen. Myöhemmin käytyämme kaupoissa kävelemme Baker Streetiä ohi Sherlock Holmesin toimiston. Virallisesti osoitetta 221 B ei kadun varrella ole, mutta lähimmässä talossa on kuitenkin muistolaatta, jonka äärellä Satu ottaa valokuvan.\nMenemme Baker Streetiä pitkin Regent's Parkiin nauttimaan iltapäivästä ja syömisestäkin. Taas erilainen puisto, eräänlainen pienen ja kostean St. Jamesin lintulammikkoisen kävelypuiston sekä toisaalta avaran suuren, mutta kuivan Hyde Parkin "lojumispuiston" keskikokoinen ja persoonattomampi välimuoto. Paljon ihmisiä, kuten Satu ja minä, makailee puiden varjossa lähellä vesilammikkoa, mutta kuitenkin kävelypolun toisella puolella. Rantojen puolella viihtyvät vesilinnut ja niitä ihailevat pikkulapset.\nKäymme Covent Gardenissa etsimässä ruokakauppaa klo 18 jälkeen, mutta sellaista emme löydä, kaikkea muuta. Myös Victorian asemalta kaakkoon johtavalla tiellä pitäisi kartan mukaan olla myöhään auki olevia ruokakauppoja.\nSatua harmittaa, miten vaikeata Lontoosta on löytää aivan tavallista valintamyymälää, päivittäistavaraliikettä, joita Pohjoismaissa on kaikkialla, ja josta saisi ruokatarpeiden lisäksi arkipäiväiset sekalaiset pikkutarvikkeet, kuten purkinavaajan, tulitikkuja, veitsen, kattilan tai vessapaperia.\nOlemme käyneet monissa tavarataloissa, mm. Army & Navy:ssä, joissa on erikoistavaraa ja pieni herkkuosasto, jossa rajallinen määrä ruokatarpeita, kuten herkkuvoileipiä. Mutta yksinkertaisia, monipuolisia ruokakauppoja ei tule vastaan.\nLähdemme Victorian asemalta bussilla 11 ajamaan itään Cityyn, Towerin linnan tienoille. Mutta, kuten aina joskus, sekoilen pysäkin suunnassa, ja huomaammekin ajavamme päinvastaiseen suuntaan, länteen. Poistumme bussista ja etsimme vastakkaiseen suuntaan menevien bussien pysäkkiä. Sen löytääksemme seuraamme kävellen erästä toista bussia, mutta sepä ajaakin sisälle läheiseen autotalliin!\nSamassa olemme sittenkin löytäneet myöhään auki olevan ruokakaupan. Se on kadun toisella puolella vastapäätä bussitallia, "Hollywood"-niminen "off-licence"... Valintamyymälä on pieni verrattuna Suomen tai Ruotsin ruokakauppoihin, mutta viimeinkin niitä valikoimaltaan muistuttava. Siellä on kaivattua arkipäivän sekatavaraa, nenäliinoja, lusikoita, purkinavaajia ja ruokaa. Ostamme tarvitsemamme ja painamme osoitteen mieleemme käydäksemme jonakin toisenakin päivänä tai iltana - auki klo 20:een asti.\nIllan pimeydessä kävelemme myös Thamesin etelärannoilla. Tunnelma on hyvä, valojen hohde, puiden varjo, joen salaperäisyys, illan kesäisen leppeä viileys, ei liian kylmä, ja onhan meillä toinen toisemme lämpimiksemme.\nMuita ihmisiä liikkuu rantapuistokäytävillä tai istuu penkeillä aivan sopivia määriä, tilaa riittää, muttei ole yksinäistä. Putkahdamme metrosta lähelle Parlamenttitaloa, ja on yhtäkkiä vaikuttavaa nähdä valaistu Big Benin kellotorni edessään...\nKirjoitan päiväkirjaa Paddingtonin rautatieasemalla klo 22:20 maanantai-iltana. Vuorottelemme matkatavaroidemme vahtimisessa, Satu on par'aikaa käymässä pesulla ilmaisessa wc:ssä. Istun punaisella istuimella yhtenäisessä muovisessa kuuden istuimen kennossa. Se on pallomainen pyöreä blokki, möhkäle, jossa on kuusi istuinkoloa jaettuna tasaisesti kaikkiin suuntiin.\nOlemme kymmeneltä käyneet hakemassa reppumme Victorian asemalta, ja nyt reput ja takkimme ovat kasassa vierelläni penkillä. Taustalta kuuluu musiikkimelua "The Knights & Heralds"ista. Ihmisiä liikuskelee asemalla, muttei ole mitenkään täyttä.\nVictorian lokerikoissa on metallisen avaimen sijasta hieno koodisysteemi. Maksettuaan lokeronsa asiakas saa useammalle lokerolle yhteisen automaatin sylkemänä ikään kuin suljetun arpalipun. Oma avauskoodi on kiinniliimatun paperilapun sisässä. Sen auki revittyään voi lukea nelinumeroisen luvun, jonka koneeseen näppäilemällä saa lokeronsa avatuksi. Oikealla koodilla juuri oikean lokeron ovi ponnahtaa auki.\nOdotamme Paddingtonissa yöjunaa, klo 23:55-08:28 Lounais-Englantiin, Cornwallin kaupunkiin Penzanceen. Seuraan, milloin lähtötieto tulisi näyttötaululle ja juna saapuisi asemalle, että pääsisimme vaunuun torkkumaan. Olen melko väsynyt, kello on paljon näissä olosuhteissa, ja viime yökin oli vain juna-yö.\nYÖJUNA CORNWALLIIN, tiistaina 15.8.\nPääsemme keskiyöllä junaan ja se lähtee 15 minuuttia myöhässä klo 0:10 - yhteen Sleeper-vaunuun tulleen vian vuoksi - mistä annetaan useita kuulutuksia asemalla. Lähtölaituri, joka on numero 1, selviää vasta viime hetkellä, ja silloin alkaa asemalla silmitön ryntäys. Kaikki ovat odottaneet Cornwallin yöjunaa ja haluavat saada istumapaikat.\nOhitamme Sadun kanssa junan keskivaiheilla olleen takimmaisen tyhjän vaunun, ja sitten näkyy olevankin vaunu vaunulta täydempää, paitsi tupakkapuolella. Palaamme omia jälkiämme ja löydämme kivan loosin keskiseinämän raittiimmalta puolelta, menosuuntaan ja vasemmalla eli etelärannikon puolelta - merinäköalasta tulee olemaan aamulla iloa!\nJunanvaunun osastoja erottaa oveton lasiseinä. Keskikäytävän kohdalla on siis kulkuaukko, mutta laitapenkkien takana väliseinämät. Tupakkaosastoakaan ei ole tuon kummemmin erotettu tupakoimattomista, mutta jos se on junan peräpäässä, savu jää aika hyvin perälle, kuten lentokoneissakin.\nIllalla nukahdan hetkessä. Herään klo 1:30, kun lipuntarkastaja on liikkeellä. Hän on juuri kääntyneenä käytävän toiselle puolelle. Kaivan äkkiä lippuni esiin vasemmasta sivutaskustani, ja sitten junailija leimaa sen. Sadun lippu on - yllätyksekseni - pöydällä! Ojennan senkin, koska Satu nukkuu täydessä unessa. Mutta tarkastaja ei ota sitä, sanoen jotakin "toisesta kerrasta". Katson Sadun lippua ja siinäpä onkin jo tämän junan leima! Miten, miksi, en saa selville, sillä Satu ei muista aamulla mitään.\nSaan nukuttua tunnin jaksoissa. Penkit ovat siniruudulliset ja suhteellisen siistit. Satu on nukkunut melko yhtenäisesti samassa asennossa pää ikkunaseinää vasten, retkeilymajalakana tyynynä, vasemmalla kyljellään, polvet kohti ruskeaa, mustareunaista pöytää, joka on vastakkaisten penkkien välissä, ja jolla ovat silmälasini ja juomapulloni. Minä olen vaihdellut asentoani, kylki tai selkä, jalat ilman kenkiä käytävänpuoleista käsinojaa vasten, retkeilymajalakana tyynynä. Tilaa riittää siis kummallekin ojennella omalla kaksoispenkillänsä.\nHuomiotani herättäviä ihmisiä vaunussa ovat tuikeailmeinen saksalainen edempänä ja pahailmeinen sekarotuinen, jonka toinen silmä vaikuttaa olevan auki nukkuessaankin! Lähistöllä tyttö tukkii keskikäytävän makuupussinsa jalkopäällä. Jotkut ohikulkijat loikkivat istuinten käsinojiin tukien, käsillään ponnistaen, nukkuvan ylitse. Jostakin kuuluu vauvan jokellustakin. Eräs tyttö viheltelee ohi kulkiessaan ja joku poika viheltelee istumapaikallaan. Onkin jo aamu, kello tulee 7:20.\nBuffet-car'in hoitaja mainostaa radiossa vielä viimeisen kerran myytäviään. Hän ilmoittaa sulkevansa klo 7:30 - joten kiirehtikää!\n- May I have your attention, please!\nTarjoaja on matkan aikana jo muutamia kertoja kertonut valikoimastaan, ja mistä hänet löytää, ja sen, ettei sillä hetkellä ole jonoa, no queue... kun hän ehtii kuuluttamaankin!\nJunassa kulkeekin juuri vilkasta hiljaista ihmisten liikennettä, kädet tyhjinä toiseen suuntaan ja kädet täynnä rasioita takaisin päin, läpi osastomme, sillä puhvettia tosiaan tyhjennetään viime hetkellä. Joku moukka kulkee tupakka hampaissaan.\nPlymouthin jälkeen klo 6:30 olen herättyäni katsellut ulkomaisemia. Näin upean sillan, joka muodostui teräksisestä silmukkasarjasta ja kaartui. Myös tyypillisiä brittiläisiä rivitalojen erilaisia ovia näen, sekä vettä! Erikoisia lahtia, aallonmurtajia, veneitä, lintuja ja metsiä! Niittyjä kumpuilee välillä lampaineen. Cornwall taitaa ollakin kauneinta Englantia. Täällä on kunnon maaseutua aivan radan vieressä. Moni-ilmeistä maisemaa. On aurinkoa - ja golfinpelaajia juuri näkyvissä! Vaikka kello vasta 07:35!\nSt. Austel ohitetaan juuri. Siellä on 3...5 junan odottajaa asemalla, kuten muillakin täkäläisillä pikkuasemilla. Pieni linnanharja näkyy, samoin kirkontorni, idyllistä pikkukaupunkia. Voisipa jokaiseen kylään pysähtyä!\nKanttiininpitäjä on lopettanut myymisen ja mainostamisen ja kulkee nyt vaunujen läpi keräämässä pois aiheuttamiaan roskia, tyhjiä ruoka- ja juomapakkauksia. Kiintoisaa nähdä miekkonen, jonka ääntä on jo useasti kuullut kaiuttimista. Hän onkin Woodstockin rock-muusikko-legendaa Carlos Santanaa muistuttava kikkarapää ja viheltelee kulkiessaan.\nSatu on yhä eloton, unessaan, klo 7:45 - mutta juuri nyt pyöriikin ympäri. Ulkona näen taas upeannäköisen pikkukaupungin alhaalla notkelmassa. Sää on puolipilvinen.\nPENZANCE, CORNWALL, tiistaina 15.8.\nPyörimme Penzancen rautatieasemalla klo 8:30. Seinällä on jonkinlainen kartta kaupungista. Turisti-informaation pöydillä on monenkirjavia kaupallisia esitteitä lähiseudun turisti-pyydyksistä, mutta ne kaikki ilman karttaa. Säilytyslokerot maksavat 30 penceä. Satu hoputtaa kiirehtimään lähtöä retkeilymajalle, minä aikailisin vielä asemalla.\nSuunnistamme yläviistoon kohoavaa pääkatua pitkin. Minä epäilen alempaa tietä oikeaksi, Satu taas vielä ylempänä kulkevaa, mutta juuri keskimmäinen kompromissimme osoittautuu ennen pitkää oikeaksi. Kauppoja on vieri vieressä. Turisteja paljon liikkeellä, mutta vaikuttavat kaikki mukavasti briteiltä! Ohitamme leipäkauppoja, kenkämyymälöitä, marketteja. Hinnat vaikuttavat huokeilta ja katuympäristö on viihtyisä. Oikein vilkas, eloisa pikkukaupunki.\nRetkeilymajalle Castle Horneck, Alverton, Penzance TR20 8TF olisi hostelliluettelon mukaan kolmen kilometrin matka asemalta, jos sinne osaisi suorinta tietä. Kävelymme tuntuu pitkältä. Matkan varrella näemme vasemmalla etelässä YMCA:n eli Nuorten Miesten Kristillisen Yhdistyksen majapaikan. Jo sen portille on selkeästi ja ystävällisesti asetettu hinnasto: Bed 4,15 puntaa!\nVähän matkaa YMCA:n jälkeen on oikealle lähtevän tien haarassa viitta: Castle Horneck. Nuolet osoittavat vasemmalle suoraa tietä autoille, 700 metriä, mutta oikealle lähtee sivupolku kävelijöille ja menemme siis oikealle. Polun vasen haara vie umpikujaan. Yritämme toista kävelytietä ylös mäkeä. Olemmekin umpikujien viidakossa.\nPalaamme takaisin risteykseen, josta yritämme nyt autotietä pitkin. Ei löydy muuta kuin vihainen talonomistaja-eukko, joka hätistää meidät pois pihastaan kiertotielle. Palaamme taas kävelyreitille. Nyt vastaamme tuleekin sieltä oikea rinkkaselkien virta! Polun oikea haara on oikea. Kuljemme yli tien ja sitten lisää polkua metsässä. Matka onkin pitempi kuin päättelimme kartasta.\nLöydämme retkeilymajan klo 10:10, jolloin se on jo suljettu päiväsajaksi! Satu istuu väsyneenä pihalle. Häntä harmittaa sekin, miten majalta tulijat näkivät meidän tulevan myöhästymään. Satu lepäilee jonkin aikaa puhumattomana, ja lähtee sitten sanaakaan sanomatta palailemaan samaa reittiä kuin tulimme.\nMinä en kiirehtisi vielä pois, vaikka ulko-ovi onkin lukittu. Huomaan, että oven pieleen on jossakin välissä pihalla olomme aikana ilmestynyt huomaamattamme tiedotus varaussysteemistä: päiväsulkemisenkin aikana varauksen voi tehdä pudottamalla - laatikossa olevaan muovikoteloon suojattuna - retkeilymajakortin postiluukusta!\nHuudan Satua odottamaan, mutta hän kiirehtii entistä nopeammin poispäin. Varaustaulun viereen on merkitty ajankohtainen varaustilanne: tilaa on vielä kahdelle tytölle, muttei enää yhdellekään pojalle. Majassa on kaikkiaan 85 vuodetta. Juoksen Sadun perään, tavoitan hänet vasta yllättävän kaukana metsäpolulla, sillä hänkin juoksee. Kerron, että hän olisi saanut yösijan, mutta hän sanoo, ettei olisi huolinut sitä yksin.\nSaavumme ennen pitkää autotielle ja kaupunkiin päin palatessamme NMKY:n talon portille. Entäpä, jos menisimme tuonne? Epäröimme vielä pihalla, kun jo talon ovesta tulee hyvin vanhan näköinen setämies kutsumaan meitä ystävällisesti sisälle, toivotellen tervetulleeksi! Talo on auki, ja huoneita on vapaana! Astumme sisään valkotukkaisen vanhuksen perässä.\nVerkkaisesti ukko kaivelee auki pöytälaatikkoa, jossa on varauskirja ja vaihtorahat. Kuultuaan, että olemme Suomesta, hän alkaa käännellä sivuja taaksepäin ja kertoo, että vastakohan viikko sitten täällä oli toinenkin pariskunta Suomesta... Aivan oikein, kyllä hän muisti! Hän kääntää kirjan eteemme ja näyttää meille toisetkin Korhoset tai Mäkelät, samalla kun kirjoitamme omat nimemme. Sitten vanhus laskuttaa vuodepaikkojemme hinnat, eikä olekaan paljon kalliimpaa kuin retkeilymajassa.\nSuhtautuminen on niin ystävällistä, että alan jo toivoa meidän saavan vielä yhteisen huoneenkin susiparina. Eipä sentään, ukko huhuilee paikalle joitakin vuosia nuoremman näköisen vanhan rouvan, joka näyttää kummallekin eri huoneen sukupuolten mukaisesti.\nSatu saa nukkua ensimmäisen kerroksen sisäpihalle vievän käytävän perällä olevassa huoneessa ja minä toisessa, muutaman metrin päässä käytävän varrella. Käymme molemmat samalla katsomassa toistemme huoneita, mitä emme juuri tee retkeilymajojen sukupuolittain jaottuneilla laumaosastoilla.\nYMCA:n huoneet muistuttavat kuluneista matkustajakodeista, taikka rapistuneista kehnoimman luokan hotelleista. Toisaalta on ylellisempää tai naisellisesti pehmeämpää kuin armeijan kasarmeja tai sairaalasaleja muistuttavissa retkeilymajoissa, mutta toisaalta jälkimmäiset ovat siistimmin moderneja, eivätkä näin nuhruisia.\nLopuksi YMCA:n ukko kertoo vielä, että hostelli on auki aamupäivällä klo 12:een asti, jos haluamme tuoda matkatavaramme asemalta sinne? Sitten se avautuu uudelleen klo 14. Mutta emme viitsi kulkea moneen kertaan edestakaisin. Kello on 11:15, kun lähdemme kävelemään keskikaupungille.\nTutustumme Penzancen kauppoihin, Satu ostaa kengät, joita on etsinyt jo vähän muualtakin. Penzancen hintataso yllättää: oletimme, että turistipaikka, ja sen vuoksi olisi kallis, mutta hinnat ovatkin halvempia kuin tähän asti kokemamme. Cornwallissa on ilo ostaa ruokaa.\nIstuskelemme merivesiuima-altaan liepeillä. Istuudumme alas laskuveden paljastamille rantakallioille. Tutustumme täten vuorovesi-ilmiöön. Ilmaisissa esitteissä on taulukko vuoksen ja luoteen ajankohdista eri päivinä. Liian alas ei saa unohtua tai nukahtaa väärään aikaan, tai muuten meri peittää ja huuhtoo mukaansa.\nPalaamme myöhemmin nousuveden aikaan katsomaan paikkoja, joilla istuimme aiemmin päivällä. Silloin kaikki on veden alla! Kirkuvien lokkien suosimasta läheisestä luodostakaan ei näy paljon mitään pinnan yläpuolella. St. Michael's Mountin saari luostareineen näkyy upeasti lahden toisella puolella itäsuunnassa.\nLöydämme paikallisen kunnallisen lainakirjaston. Kirjamäärät tuntuvat vaatimattomilta. Mieleeni tulee jokin maaseutukirjasto Suomessa, vaikkapa Puolangalla.\nPenzancen puistot ovat lähellä, mutta piilossa, talotonttien keskelle jääneellä joutomaalla. Parhaiden keskikaupungin katujen varret ovat kauniita kuin jalokiviketjut: toinen toistaan hohtavammiksi restauroidut parikerroksiset talot pursuavat yksityiskohtia ja pieniä kauppaliikkeitä alakerroissaan.\nMeillä on vaikeuksia keksiä mitään tekemistä ensimmäisenä iltanamme Penzancessa. Jonkin vaatimattoman museon olemme sivuuttaneet päivällä, mutta elokuvia emme taida löytää. Rannikolla on viileää ja lokit kirkuvat äänekkäästi. Pimenee rauhallisen tuntuisessa pikkukaupungissa.\nIllalla pimeällä kävelemme tunnelmallisesti YMCA:an. Talo onkin yllättävän meluisa! Olisinpa luullut hartaan kristillisen hiljaiseksi paikaksi. Päivällä talossa ei ollut kuin vanhuksia, mutta nyt nuorten äänet raikuvat seurustelutiloista, näemmekin pelkkiä nuoria.\nMenemme taas Sadun kanssa yhdessä samaan suihkuun. Ei ole mitään jonoa kahteen suihkukoppiin käytävän perällä, eikä myöskään valvontaa, voimme olla kuten haluamme. Pesun jälkeen eroamme yöpymään huoneisiimme.\nMinun huoneessani on epäselvyyttä vuoteestani. Päivällä vanha rouva oli näyttänyt minulle nimenomaan toista alapetiä huoneen kahdesta kerrossängystä, mutta tullessani sisään juuri sillä petillä istuukin joku poika. Siirrän sitten kirjan pois toisen sängyn yläpetiltä ottaakseni sen itselleni, mutta käydessäni suihkussa kirjan ja vuoteen omistaja on tullut ja ottanut omansa takaisin. Sen sijaan alkuperäinen alapetini on nyt tyhjä ja otan sen.\nVuoteet riittävät huoneessani. Aamulla meitä on neljä ihmistä, mutta olen jo ollut autuaasti unessa ennen loppujen saapumista.\nKaikki huoneessani on jotenkin vanhanaikaisempaa kuin mihin olen tottunut retkeilymajoissa. Vuodevaatteet kuuluvat hintaan, ja tuntuvat puhtailta, mutta kuluneilta! Samoin seinät ja huonekalut näyttävät siisteiltä, mutta ikivanhanaikaisilta. En hämmästyisi jos löytäisin potan, posliinialtaan, kuumavesipullon ja vesikarahvin. Huone on kuin XIX vuosisataa kuvaavista filmeistä. Erikoinen kokemus lajissaan. Englannissa olemme.\nLähettänyt Orapihlaja klo 3.54


Persujen gallup-romahdus voi vaikuttaa myös EU- ja ulkopolitiikkaan | Miika Raudaskoski\n9.10.2015 / Miika\nMaa jyrisi. Jotain lähes raamatullista oli tavassa, jolla YLE radiouutisissaan uutisoi tuoreimmista puoluekannatusmittauksista. Perussuomalaiset romahtivat lähes viisi prosenttiyksikköä, SDP puolestaan tykitti saman verran ylöspäin gallupkakkoseksi.\nMuutokset ovat toki merkittäviä, sillä tällä kertaa ne mahtuvat jopa virhemarginaaliin, joka on +-1,5%-yksikköä. Käytännössä kannatusmuutokset voivat olla enemmän tai vähemmän, mutta selvästi olemassa toisin kuin aiemmissa gallupeissa.\nTimo Soini on moneen kertaan muistuttanut, että kannatus mitataan oikeasti ja aidosti vain vaaleissa. Tämä on totta. Mielipidemittauksilla ei jaeta ministerisalkkuja tai kansanedustajapaikkoja. Seuraaviin vaaleihin on aikaa ja moni asia kerkeää muuttua globaalin politiikan kentällä.\nSilti Soinikaan ei voi nukkua öitään rauhassa. Perussuomalaisten sisällä kuohuu. Varapuheenjohtaja Sebastian Tynkkynen on jo osoittanut olevansa piikki puheenjohtajan lihassa. Nuorten, maahanmuuttovastaisten, radikaalimpien perussuomalaisten äänitorvi on vaatinut kriisikokousta. Perussuomalaisten olo hallituksessa ahdistaa, kun takki on käännetty jo mutkalle.\nMinisteripersujen johto Soinista Jussi Niinistöön on todennut, ettei käy. Ei ole tarvetta. Hallituksessa ollaan ja pysytään, sillä päätöksiä ei oppositioista voi tehdä. Maahanmuuttopolitiikkaan voi vaikuttaa vain hallituksen sisältä. Persuja tarvitaan. Olisi epäisänmaallista paeta. Mitä olisi käynyt, jos talvisodasta olisi lähdetty karkuun.\nEduskuntatutkimuksen keskuksen Erkka Railon mukaan Tynkkysen vaatima hätäkokous voi toteutua, sillä paine puolueessa kasvaa. Gallupeista voi päätellä, kuten moni on jo todennutkin, että ”duunarit” valuvat takaisin demarien taakse. Talouspoliittinen linja ei miellytä. Pakkolakiyritys jättää jälkiä.\nGallupit heijastuvat väkisin hallituksen sisäiseen työilmapiiriin. Paine perussuomalaisten sisällä vain kovenee, ja Soinin asema puoluejohtajana ja ulkoministerinä käy entistä ahtaammaksi. Jokaiseen suuntaan ei voi kumartaa ilman, että pyllistää samalla johonkin. Jo nyt olemme nähneet, kuinka puolue- ja sisäpolitiikka on näkynyt EU- ja ulkopolitiikassa. Naurettava äänestystoiminta sisäministerien kokouksessa osoitti, että konseptit ovat sekaisin.\nMoni, minä mukaan lukien, luulin, että edellisten Kataisen ja Stubbin hallitusten jälkeen ainakaan huonommaksi ei voi mennä. Toisin on käynyt. Neljä kuukautta vallassa ovat osoittaneet, että Sipilän hallituksesta puuttuu sekä ideologinen liima että luottamus. Kaksi asiaa, joita oppositiojohtajat peräänkuuluttivat neljä vuotta.\nYhteisen sävelen löytäminen näyttää olevan hyvin vaikeaa, kun mukana on yksi hallitusvastuuseen tottumaton populistipuolue. Silmille räjähtänyt pakolaiskriisi on ollut suurin yksittäinen tekijä siinä, että hallituksen sisäinen dynamiikka on nyrjähtänyt jo alkumetreillä. Se heijastuu kaikkeen, sillä maahanmuutto-tematiikka on persuille pyhää. Siinä puolueen ei ole varaa myydä persettään, jollei se halua karkottaa äänestäjiä tai hajota.\nMiten tästä eteenpäin? Pahoin pelkään, että linjattomuus jatkuu ja hallitus toimii entistä enemmän reaktiivisesti varsinkin ulkopolitiikan ja EU-asioiden saralla. Suomi on nyt siirtämässä itseään voimakkaasti ytimien liepeiltä reunoille. Se on antanut kuskin paikan EU:n ydinduolle, eikä tunnu olevan kiinnostunut aktiivisesta toiminnasta yhteisen unionin politiikan tukemiseksi.\nEikä se yllätä. Hallituksessa on kaksi EU-kriittistä puoluetta, joille sopii hyvin osoitella ongelmia Brysselissä ja paukutella henkseleitä vahingoniloisesti. Suomen kannalta sellainen politiikka ei ole järin viisasta. Meille pienenä Pohjoismaana ei ole eduksi tukea nationalististen elementtien vahvistumista Euroopassa. Meille rajojen sulkeminen tarkoittaa eristäytymistä. Hallituksen koulutuspoliittisilla päätöksillä ollaan romuttamassa Suomen menestyksen viimeinen kivijalka, minkä jälkeen rajojen sulkeminen olisi virtakatkaisijasta kääntämistä.\nSuomi pärjää vain avoimena, innovatiivisena, koulutettuna ja eurooppalaisena toimijana. Suomen pitää olla sitä, mitä hallitus ohjelmassaan visioi. Politiikan pitää tähdätä visioiden toteuttamiseen. Sisäpoliittinen dynamiikka uhkaa kuitenkin viedä meidät EU:n laidalle. Ongelmallisten ja arvaamattomien jäsenmaiden joukkoon.\nEU, EU-politiikka, Eurooppa, gallup, hallitus, keskusta, kokoomus, maahanmuutto, maahanmuuttopolitiikka, pakolaiset, pakolaiskriisi, perussuomalaiset, ulkopolitiikka\n← Rajojen sulkeminen ei ole kenenkään etujen mukaista\nOlemmeko kaikki informaatiosodan juoksuhaudoissa? →


Tänään ajattelin tehdä... | Page 27 | Vau Foorumi\nTänään ajattelin järjestää pikkuveljellle yllätys synttärit. ja siitä jatkuu sitten minun omat synttärit\nNewbie2, 18 syys 2015\nMeillä on ollut manduca jo esikoisella käytössä, nyt lainassa lisäksi babybjörn. En oikein pidä siitä babybjörnistä, koska itsellä jumiutuu tosi nopeasti siinä hartiat ja lisäksi tuntuu että vauvan niska väsyy kun joutuu kokoajan itse kannattelemaan siinä päätä. Ainoa plussa manducaan nähden on se että vauva näkee siitä paremmin. Tosin poju meillä ihan tottunut katselemaan sivulle siitä manducasta\nTökkönen, 18 syys 2015\nTänään käyty osallistumassa mielenosoitukseen Helsingin rautatientorilla. :P\nUlla88, 18 syys 2015\nBabybjörnit ei ole ergonomisia kantovälineitä äidille eikä vauvalle. Niissä vauvan jalat ei pääse M -asentoon, joka on hyödyllinen lonkan kehitykselle ja kantamisessa painopiste tulee usein sillein, että äidillä on tosi epämieluisaa. Valmistajan oma suositeltu kantoaika onkin vaan joku 15min. Kannattaa tutustua selässä kantamiseen. Sieltä vauva näkee hyvin\nOlis ollut kiva myös mennä mielenosoitukseen, mutta se keskustaan pääseminen olis ollut aika temppu. Ei autoa ja lähin dösä kulkis jostain 5km (ellei ylikin päästä) +vesisade +hampaita tekevä ja kitisevä pikkuinen... ei kiitos :D\nMe oltiin tänään metsäretkellä. Hyvä päivä sellaiselle, en ollut ollenkaan tietoinen, että luvattiin sadetta. Ajattelin eka ottaa vain kantoliinan, mutta onneksi otin myös vaunut. Kun ukkonen yllätti niin sain vauvan vaunuihin suojaan. Itse olin kuin uitettu koira, kun pääsin kotiin.\nrondine, 18 syys 2015\nMeillä on just Baby björnin rintareppu, enkä ole tykänny... Poikakaan ei ole viihtynyt. Hän on sellainen energiapakkaus, että jalkojen ja käsien pitää päästä paremmin liikkumaan ja pitää nähdä ympäristöön. Tuolla repulla voi kantaa vain niin päin, että kasvot on äitiä kohti ja jalat ja kädet ärsyttävän jumissa :-(\nMeilläkin baby björn. Ei tosiaankaan kärsi pitää tota 15min kauempaa, itellä menee selkä ja hartiat niin kipeeks. Kantoliinassa tulee usein kannettua, vaikkei sekään enää pitemmän päälle kovin mukavalta tunnu..\nNoista testirepuista ergonomisia KANTOreppuja oli Manduca Tula Ja Wompat. Bb on rintareppu. Lapselle ei ole ergonomista roikkua haaroistaan jalat alaspäin. Se vetää mm selkää väärään asentoon. Mullakin oli vanhempien aikaan rintareppu, vissiin tomy. Kyllä tuo nykyinen Manduca pesee sen ihan sata nolla. Manduca on meillä käytössä lähes päivittäin,eikä mun hermovammanen käsi ja olkapää oo moinaankaan\nMuoks. Puhelimen autocorrect korjattu.\nLillukka, 18 syys 2015\nHuomenna vauvauinti! Tällä kertaa tyttö varmaan älyy jo paljon enemmän siitä hommasta\npookkana, 19 syys 2015\nJena onko sulla trikoinen liina vai kudottu..? Mä kannoin 3kk trikoisella kantoliinalla.. Edelleen jaksan kantaa niin pitkään kun vaa tarvii mutta kudotulla liinalla.. Ja tarpeeksi tiukka sidonta..\nAhomelskaaja, 19 syys 2015\nAi, en oo tiennytkään että noissa on eroja, ei oo koskaan tullut sen tarkemmin perehdyttyy Trikoinenhan multa löytyy..\nJena-, 19 syys 2015\nhttp://imgur.com/gallery/K14y4zS Mä niin näytän tolta kun mies antaa hartiahierontaa\nJena, tästä linkistä löytyy kattavasti tietoa kantamisesta. Trikoinen on tosi hyvä ihan alussa kun on niin helppo, mutta se on vähän sitten yksipuolinen ja saattaa alkaa painamaan vauvan kasvaessa. Kudottuliina on tukevampi ja sillä voi sitoa monipuolisemmin kuin vain eteen kietasuristiin\nSynttärit meni hyvin, 12 vuotta täyttänyt oli aivan onnessaan yllätys synttäreistä mulle tuli sitten kavereita ja vietettiin iltaa kotona ja käytiin pyörähtämässä tanssilattialla\nNewbie2, 20 syys 2015\nTänään lähden pojan kanssa lastenkonserttiin. ^_^\nUlla88, 20 syys 2015\nTrikoinen antaa niin paljon periksi sitten ku vauva kumminkin nyt jo kasvanut ja painaa yli 5kg..ainakin meillä ei enää tuntunut hyvältä ja tukevalta kantaa. Vääntää oman asennon huonoksi ja kantaminen ei oo enää ergonomista.. Kudottu ei löysty ja pystyy isompaa lasta kantamaan. Me ollaan nyt opeteltu selässä kantamista\nAhomelskaaja, 20 syys 2015\nAsennettiin hyppykiikku. Naurattaa niin, että pissat menee housuun :D se kiikku on ysäri, violetti kukkakuosi. Naurattaa kun mies laittaa aina ysäri lastenlauluja levysoittimesta kun yks alkaa pomppimaan pari biisiä vain kerralla ettei pikku mopolla vielä mahdottomia :D\nSussu, 20 syys 2015\nKysyin just neubolasta ettäilloin saa laittaa hyppykiikkuun niin vastaus oli sit vasta kun o§aa istua..\nSusamama, 21 syys 2015\nMeillä ollu hyppykiikku jo viikon käytössä aina hetken kerralla. Tyttö tykkää ku laittaa lasten hyväksi olee ovenkarmiin ja siinä tyytyväisenä kattelee isompien leikkejä..\nMuoks ja luuri taas laitellu ihan omiasanoja väliin.. Siis lasten huoneen oven karmiin\nAhomelskaaja, 21 syys 2015\nMeillä hypittiin kiikussa ekan kerran jo varmaan kuukaus sitten hyvin viihtyy. Aika harvoin on vaan tullut siihen laitettua, en tiiä miks\nJena-, 21 syys 2015


Kaikille Avoin SMY Cup 2018 —maalipalloturnaus\nKaikille Avoin SMY Cup 2018 -maalipalloturnaus\nAika: Lauantai 18.8.2018 Klo 11.20–17.15\nPaikka: Leppävaaran Liikuntahalli, Veräjäpellonkatu 6, Espoo\nSuomen Maalipalloyhdistys ry järjestää yhteistyössä Suomen Vammaisurheilu ja -liikunta VAU ry:n kanssa kaikille avoimen SMY Cup -maalipalloturnauksen lauantaina 18.8.2018 alkaen kello 11.20. Tämän perinteisen maalipallon kesätapahtuman turnauspaikkana toimii Leppävaaran Liikuntahalli, osoitteessa Veräjäpellonkatu 6, Espoo. Turnauksen arvioidaan päättyvän klo 17.15 aikoihin.\nSMY Cup 2018 -turnaus pelataan yhtenä sarjana, ja mukaan voi ilmoittautua kuka tahansa pelikokemukseen tai taitoihin katsomatta!\nMukaan voit ilmoittautua kahdella tavalla:\nA. Rakenna oma joukkue\nVoit rakentaa oman joukkueen (minimissään kolme pelaajaa, maksimissaan kuusi). Ilmoita joukkueen nimi ja siinä pelaavat pelaajat pelioperaattorille, joka hyväksyy joukkueen turnaukseen.\nB. Ilmoittaudu mukaan yksittäisenä pelaajana\nSMY Cupin perinteisiin kuuluu, että yksittäisinä pelaajina ilmoittautuneet pelaajat arvotaan joukkueisiin. Tasapuolisuuden saavuttamiseksi ilmoittautuneet pelaajat ovat eri arvontakoreissa, jotta joukkueisiin tulee tasaisesti eritasoisia pelaajia.\nPelijärjestelmä ja joukkueet julkaistaan ilmoittautumisajan päätyttyä!\nTurnausmaksu: 20 euroa / henkilö. Suomen Maalipalloyhdistyksen jäseniltä 5 euroa.\nSMY Cup 2018 -tapahtuman yhteydessä ratkaistaan tämän vuoden rankkarikuninkaan ja -kuningattaren titteli henkilökohtaisessa rankkarikilpailussa, joka pelataan cup-muotoisesti. Ilmoittautumisen yhteydessä voit ilmaista myös halukkuutesi rankkarikuninkuuskilpailuun, joka on myös kaikille avoin! Ajan säästämiseksi otamme maksimissaan 16 pelaajaa rankkarikuninkuuskilpailuun, joten kannattaa ilmoittautua kilpailuun mahdollisimman pian. Voittajille on kunnian lisäksi luvassa palkinto!\n11.20 Tapahtuman Avaus\n17.05 Palkintojen Jako\nSitovat ilmoittautumiset viimeistään perjantaihin 10.8.2018 mennessä.\nTurnausmaksun tulee olla maksettuna viimeistään maanantaina 13.8.2018.\nTurnausmaksu maksetaan Suomen Maalipalloyhdistys ry:n Tilille: FI65 5780 4120 0204 14. Turnausmaksun viestikenttään merkitään "SMY Cup 2018" / pelaajan nimi.\nPelioikeus on vain niillä, jotka ovat ilmoittautuneet ja maksaneet turnausmaksun annetussa määräajassa. Turnausmaksua ei palauteta, vaikka pelaaja jäisi pois turnauksesta.


Nissan Stagea RS4S Farmari 1998 - Vaihtoauto - Nettiauto\nMyydään Nissan Stagea rs4s, vähäisen tarpeen vuoksi.\n- Tehtaalta manuaalivaihteinen.\n- Vakiona sporttipenkit (samat kun autech versiossa)\n-Tupla kattoluukut sähköllä.\n-Vetosuhde, ahtopaine, sekä jännitemittari vakiona.\n(kuten autech versiossa)\nIkäisekseen nissaniksi yleisilmeeltään siisti ja ryhdikäs.\nHuollettu laajasti 1500km sitten.\n-Jakopää ja apulaitehihnat\n-Vaihteisto-, perä-,moottori-,ja jakovaihteistoöljyt.\n-Alapallot eteen, raidetangon päät.\n-Uusi bc racing alustasarja, 10/10 jousin.\n-Japspeedin laaja hicasin poistosetti.\n-Uudet Japanracing vanteet 18x9.5 uusin 235/40r18\n-Alustan ja koteloiden massaus.\nTervetuloa paikanpäälle tutustumaan tarkemmin, tälläistä ei ihan jokapäivä liikenteessä tule vastaan.\nVaihdossa saattaa kiinnostaa jdm autot, mm s15 silvia Piilota »\nNettiauto ID 8832619


Tutustu eteerisiin öljyihin Eteeristen öljyjen opas Eteeriset öljyt kotiin\nOletko huolissasi kotona käyttämiesi tuotteiden sisältämistä kovista kemikaaleista? Monet markkinoilla olevat siivoustuotteet, kuten suihkemaiset desinfiointiaineet, käsisaippuat ja hammastahnat, sisältävät ei-toivottuja ainesosia, joiden on yhä useammissa tutkimuksissa osoitettu olevan mahdollisesti haitallisia jo pienissä määrissä. Ansaitseeko perheesi mielestäsi parempaa? Young Living on samaa mieltä.\nKoti-kategoriamme tuotteet ovat turvallinen, eteerisiä öljyjä sisältävä vaihtoehto päivittäiseen käyttöön.\nHymyile leveämmin luonnollisten tuotteiden avulla\nRaikastuoksuinen Thieves® Fresh Essence™ -suuvesi\nRaikasta kotiasi terveellisesti puhdistavilla tuotteillamme. Aria™-diffuuserillamme ja kotidiffuuserillamme kodin sisäilman puhdistaminen on helppoa ja kätevää ilman paljon kemikaaleja sisältäviä aerosoliraikasteita.\nLisää 10–20 pisaraa Thieves®-, Peace & Calming- tai Purification-öljyä diffuuseriisi ja anna puhtaiden, raikastavien tuoksujen levitä kotiisi.


PRH - Yhtenäispatentti tuo uuden työkalun\nYhtenäispatentti tuo uuden työkalun IPR-salkun hallintaan\nEU:n patenttiuudistus mahdollistaa yhdellä haulla keksinnöille Euroopan laajuisen yhtenäisen suojan. Toinen uudistukseen sisältyvä merkittävä muutos on uuden tuomioistuimen perustaminen patenttioikeudenkäyntejä varten. Uudistuksen valmistelutoimet saadaan päätökseen tämän vuoden loppuun mennessä, ja sen olisi mahdollista tulla voimaan jo vuonna 2017. On kuitenkin vielä epävarmaa ja aikaista sanoa, aiheuttaako Ison-Britannian kesäkuinen Brexit-kansanäänestystulos patenttiuudistuksen voimaantulon lykkääntymistä.\nEU:n yhtenäispatentti on suuri muutos suomalaiselle elinkeinoelämälle ja varsinkin teknologiateollisuudelle, joka vastaa kolmesta neljäsosasta kaiken uuden kehittämisestä.\nYhtenäispatentti tulee lisävaihtoehdoksi nyt käytössä olevien eurooppapatentin ja kansallisen patentin rinnalle. Sitä haetaan suoraan Euroopan patenttivirasto EPOlta ja se tulee voimaan kaikissa uudessa patenttijärjestelmässä mukana olevissa valtioissa.\nUudistus yksinkertaistaa ja yhtenäistää\nTeknologiateollisuus ry:n toimitusjohtaja Jorma Turunen tiivistää uudistuksen hyödyt kolmeen asiaan:\n– Yhtenäispatentti antaa laajan ja yhtenäisen suojan edullisin kustannuksin. Valintamahdollisuudet kasvavat. Riitatapauksissa annetaan yksi tuomio uudessa Yhdistetyssä patenttituomioistuimessa, ei enää kunkin maan kansallisessa tuomioistuimessa.\nMiinuspuolella Turunen näkee patenttien ja niitä koskevien riitojen todennäköisen lisääntymisen sekä tuomioistuinmaksujen ja käännöskulujen kasvun. Vaarana on myös, että kahden järjestelmän ylläpito puurouttaa entisestään EPOn hidasta hakukäsittelyä.\nPRH ja EPO yhteisellä asialla\nVaikka yritykset asioivat yhtenäispanttihakemuksissa suoraan EPOn kanssa, elinkeinoelämän eri foorumeilla on painotettu, että Suomessa pitää säilyttää vahvaa IPR-osaamista. Osaltaan tätä voidaan varmistaa sillä, että Suomi on saamassa Yhdistetyn patenttituomioistuimen ensimmäisen asteen paikallisjaoston.\n– PRH:n rooli tulee varmasti muuttumaan jonkin verran, mutta tuskin vähenemään oleellisesti. On selvää, että yritysten on helpompaa hoitaa patenttiasioita omassa kulttuurissaan ja omalla kielellään. Tämä koskee erityisesti pk-yrityksiä, joilla itsellään ei useinkaan ole vahvaa IPR-tuntemusta, Turunen toteaa.\nYritykset aktivoituneet IPR-asioissa\nIPR-asioiden edistämisessä Teknologiateollisuus ry toimii tiiviissä yhteistyössä Elinkeinoelämän keskusliitto EK:n kanssa.\n– IPR-asiantuntija Riikka Tähtivuoren johdolla siellä toimii aktiivinen ryhmä, jossa on mukana valtaosin suuria yrityksiä. Halu toimia ja oppia on suuri. Myös pk-yrityksille aineettoman omaisuuden oikeuksien suojaaminen on uuden kehittämisessä elintärkeää, painottaa Turunen.\nElinkeinoelämän rakennemuutos on jyllännyt pitkään. Teknologiateollisuudessakin ollaan 15 prosenttia vuoden 2008 finanssikriisin tilannetta alempana.\n– Laakea pohja on kuitenkin saavutettu. Sieltä noustaan uutta kehittäen, mutta hitaasti vielä monta vuotta. Rakennemuutos näkyy eikä se ole riippuvainen toimialasta. Yritysten väliset erot ovat kasvaneet todella suuriksi. Osa on jo löytänyt uudet kasvualueet, toiset eivät, Jorma Turunen kuvaa.


Varaa hotelli Hotel Fabrice kohteesta Bad Klosterlausnitz (Saksa) helposti ja edullisesti\nhotel.info\t- Eurooppa\t- Saksa\t- Bad Klosterlausnitz\t- Hotel Fabrice\tHotel FabriceEisenberger Straße 8, 07639 Bad Klosterlausnitz, Saksa\tNäytä kartta\nalkaenyhden hengen huoneelta/yökahden hengen huoneelta/yöper huone/yö\tHotellin tarjonta:3 tähden hotellissa on 17 huonetta. Huonepalvelu ja herätys ovat vain muutamia niistä lukuisista palveluista,...\tNäytä kaikki hotelli- ja huonetiedot\nEdellinen varaus tehtiin 2 päivää sitten maasta Saksa8,7 / 10(145 arviointia)90 %\tSuositus\nHotellin kuvaus Hotel Fabrice3 tähden hotellissa on 17 huonetta. Huonepalvelu ja herätys ovat vain muutamia niistä lukuisista palveluista, joita koulutettu hotellihenkilökunta vierailleen tarjoaa. Lemmikkieläimet ovat sallittuja tässä hotellissa ja saatavilla on myös savuttomia huoneita (ilmoita tästä huonetoiveesta varausta tehdessäsi). Hotellissa on maksuttomia pysäköintipaikkoja. Huoneissa on radio ja televisio (kaapeli-tv). Hotellissa on kahvila/bistro.Lisätietoja hotellistaVastaanoton aukioloajat:ma-pe6:00 – 20:00 la-su6:00 – 18:00 Pidätkö tästä hotellista?Lisää se suosikkiluetteloosi.Merkitse muistiinHotellin sijaintiNäytä karttaOsoiteEisenberger Straße 8, 07639 Bad Klosterlausnitz, SaksaEtäisyydet (km)\tLentokenttä (Leipzig)\nMoottoritie (A9 München - Berlin)\nMoottoritie (A4 Frankfurt - Dresden)\nIC-rautatieasema (Jena oder Gera)\nYhteensä: 145 arviota, joista kommentteja: 0 arviossa\n8,7 / 10\tArviointien keskiarvo\tkaikista hotelliasiakkaista87 %kaikista hotelliasiakkaistasuosittelisi tätä hotellia ystävilleen\tArvostelusuodatin:Kaikki arvostelut (141)liikematkailijat (41)lapsiperheet (6)alle 30-vuotiaat kaksin matkustavat (4)30–50-vuotiaat kaksin matkustavat (28)yli 50-vuotiaat kaksin matkustavat (29)ryhmämatkailijat (14)yksin matkustavat (11) 7,8 / 10Huoneen laatu7,4 / 10Huoneen melutaso9,0 / 10Puhtaus8,9 / 10Hinta-laatusuhde9,3 / 10Aamiainen/ravintolat9,3 / 10Henkilökunnan ystävällisyys ja osaaminen\nNäytä lisää arvosteluita Muita asiakkaita kiinnostivat myös nämä hotellit:\tIn PiazzaBahnhofstraße 607639 Bad Klosterlausnitz, Saksa8,2 / 10(16 arviointia)\tHotel Waldhaus Zur KöppeJenaischestraße 2107639 Bad Klosterlausnitz, Saksa7,9 / 10(1 arviointi)\tHintojen läpinäkyvyysNäin voit laskea:Taattujen hintojen täydellinen läpinäkyvyys. Ei piilotettuja maksuja.Lisää aiheestaTietoturvaSuojaamme yksityisyytesi salaamalla tietosi luotetulla128 Bit-SSL -menettelyllä.Lisää aiheestaMonikielisyysPuhumme kieltäsi: kiitetty palvelumme ja luonnollisesti myös vieraiden antamia arvioita on saatavana monella eri kielellä.\nHotel FabriceEisenberger Straße 8, 07639 Bad Klosterlausnitz, Saksa Hotellin sijainti:0,1 km50 km2 km2 kmMessut: 65 km\tTarkista saatavuus Valitettavasti valitsemallesi ajanjaksolle ei löytynyt yhtään huonetta. Muuta matkatietojasi:SaapuminenLähtöpäiväHuoneiden lukumääräHenkilötTarkista saatavuus\tValitettavasti hotellissa ei ole valittuna ajankohtana vapaita huoneita.Haluatko etsiä vaihtoehtoisia hotelleja? Näissä hotelleissa on vielä vapaita huoneita:Pystytkö muuttamaan matkustuspäiviä? Muuta matkatietojasi:SaapuminenLähtöpäiväHuoneiden lukumääräHenkilötTarkista saatavuus


Juicen Marilyn on teineille muinaissuomea | Yle Uutiset | yle.fi\n16.11.2014 • Päivitetty 16.11.2014 17:35\nMiten aukeaa Juice Leskisen rock-lyriikka nykyajan teinille? Pääosin teksti avautuu, mutta yksityiskohtien sisältö lipsahtaa nopeasti arvailun puolelle.\n– Olin nuori ja keuhkoissa kirveli Boston. Prylkreemikutreilla keikkui Roston, laulaa Juice Leskinen legendaarisessa Marilyn-kappaleessa.\nRakkauden kohteen Marilynin tunnistavat kaikki Marilyn Monroeksi. Viisikymmenluvun supertähti on tuttu mustavalkoisista kuvista ja legendaarisista tarinoista.\n– Sehän seurusteli J.F. Kennedyn kanssa. Nyt Megan Fox voisi olla nykyversio Marilynista, tiedottaa teiniraati.\nKeski-ikäiselle informoidaan, että näyttelijä ja malli Fox on taas tullut tunnetuksi muun muassa elokuvasta Teinidraamakuningattaren tunnustukset. Homma selvä ja eteenpäin!\nBoston? Prylkreemi? Leskisen riimikynästä vuonna 1974 putkahtaneet sanat eivät tunnu ollenkaan tutuilta. Teiniraati joutuu heti arvaushommiin. Boston tietenkin tiedetään yhdysvaltalaiseksi suurkaupungiksi ja arvellaan aluksi alkoholijuomaksi.\nYksi teini arvaa oikein, että kyseessä on tupakka: Boston on vanha savukemerkki, jota on mainostettu muun muassa lauseilla "Boston tietää poutasäätä" tai "Yes Sir – valkoisen miehen savuke."\n– Hiusgeeli tai hiusvaha, kuittaa nuoriso.\nBrylcreem oli etenkin 1950-luvulla suosittu miesten hiusrasva. Teiniraatia yököttää ajatus hiusrasvasta.\nEntä mikä on Bostonin riimikaveri Roston? Siitä ei ole nuorisolla hajuakaan.\nOn siis selitettävä. Lättähatut olivat tietenkin 1950-luvun teinejä, jotka herättivät pahennusta vaatetuksellaan: housujen kapeilla lahkeilla ja takkien olkatoppauksilla. Lättähattu oli nimensä mukaan litteäksi lyöty hattu, joka oli merkiltään Borsalino tai Roston.\n– Nykyään muotilakki olisi varmaan snäbäri, vinkkaa teini.\nNyt keski-ikäiseltä menee yli hilseen. Snäbäri on taas snapback eli amerikkalaistyylinen lippalakki, jonka kokoa voi muokata takana olevalle muovisella kiinnitysnauhalla. Taustanauha on antanut nimen lippiksellle.\nKirjeen sijaan viesti Twitterissä\nJuice Leskinen haikailee Marilynin jumpperin riisumista. Jumpperi saa teinikuorolta iloiset naurut.\n– Sehän on jotenkin ällöttävä sana. Outo. Kai se jokin vaate on. Miksi ei sanota vain huppari ja neule?\n1970-luvun nuorukainen lempi kirjein MGM eli Metro-Goldwyn-Mayerin elokuvastudion kautta. Teineillä on suoraviivaisempi ehdotus.\n– Mä laittaisin kyllä Twitter-viestin suoraan artistille.\nKirjailija Arttu eli Arthur Miller ei kuulu nykyteinin kirjaston aarteisiin. Jos pitäisi nimetä nykyään maailmankuulu kirjailija, hän olisi Harry Potterin äiti J. K. Rowling. Se on kaikille tuttu.\nLoppuhekotukset tulevat prätkästä, joka on todella vanhanaikainen sana.\n– Tulee mieleen vain prätkähiiret – tosi lapsellista.\nNuoriso ei kuitenkaan pysty nokittamaan millään kunnollisella moottoripyörän synonyymilla.\nviihdeKotimaaMarilyn MonroeBostonJuice LeskinenPin-uptorch song1960-luvun elokuva1950-luvun elokuvaRomanttisten elokuvien näyttelijätHilseElokuvien pääosanäyttelijätKreemisanatmusiikkiBoston-worcester-lawranceelokuvat


Tietoja sukunimestä Lithen\nLithen on Suomessa esiintyvä sukunimi. Se on suomalaisilla varsin harvinainen.\nLithen-nimisten lukumäärä eri vuosina:\nSukunimien yleisyyslistalla Lithen on sijalla 19 966. Mitenkään poikkeuksellisen harvinainen nimi se ei ole. Noin joka kymmenennellä suomalaisella on vielä harvinaisempi nimi.\nNimestä on olemassa variantti Lithén. Varianteissa on usein kyse saman nimen eri kirjoitusasusta, jotka ovat vakiintuneet eri sukujen tai sukuhaarojen käyttöön.\nLithen-nimisiä tiedetään asuneen ainakin viereisten karttojen mukaisilla paikkakunnilla. Asuinpaikkakartta (violetit merkit) osoittaa 12 Lithen-nimisen asuinpaikan. Paikkatiedot perustuvat vuosina 1939–1958 aikuisiässä kuolleiden ja lisäksi 1952–1958 eläneiden vanhusten tietoihin, eivätkä ne kata kaikkia tämännimisiä.\nSyntymäpaikkakartta (harmahtavat merkit) osoittaa, missä edellä mainitut vainajat olivat aikanaan syntyneet. On huomattava, että sukunimen muuttaminen oli 1900-luvun alkupuolella erittäin yleistä. Niinpä heillä saattoi syntyessään olla jokin muu nimi kuin Lithen, tai sukunimi saattoi varsinkin lännessä puuttua kokonaan. Syntymäpaikkakarttaan on otettu miehet ja naimattomat naiset, joiden sukunimi ei ole vaihtunut avioituessa. Heitä on kartalla 7.\nSana Lithen esiintyy osana yritysten nimiä ja/tai yritysten omistajilla. Yritysten viralliset kotipaikat on esitetty sinisillä merkeillä oheisilla kartoilla. Jos kartalla on erikokoisia merkkejä, suurempi merkki tarkoittaa suurempaa yhtiömäärää.\nSamankaltaisia nimiä kuin Lithen\nSläktnamnet / Surname Lithen, Finland.


Kiuru: STM valmistelee ennakollisiin koronatodistuksiin perustuvan maahantulomallin - Kotimaa - Ilta-Sanomat\nKiuru: STM valmistelee ennakollisiin koronatodistuksiin perustuvan maahantulomallin\nAsiasta kertoo perhe- ja peruspalveluministeri Krista Kiuru (sd) Twitterissä.\nKrista Kiurun mukaan rajojen terveysturvallisuudessa on vieläkin parannettavaa. Kuva: Heikki Saukkomaa / Lehtikuva, Antti Aimo-Koivisto / Lehtikuva\n14.3.2021 17:57 | Päivitetty 14.3.2021 19:12\nSosiaali- ja terveysministeriö (STM) valmistelee mallin maahantulijoita koskevasta ennakkotestitodistuksesta. Asiasta kertoi perhe- ja peruspalveluministeri Krista Kiuru (sd) Twitterissä sunnuntaina. Kiurun mukaan malli perustuu eduskunnan sosiaali- ja terveysvaliokunnan lausumaan.\nValiokunta hyväksyi aiemmin tällä viikolla lausumaehdotuksen, jossa se edellytti hallitukselta ennakollisiin koronatodistuksiin perustuvan maahantulomenettelyn valmistelua. Valiokunnan puheenjohtaja Markus Lohi (kesk) kertoi STT:lle, että valiokunta hyväksyi ehdotuksen yksimielisesti.\nAiemmin sunnuntaina ilmestyneessä Helsingin Sanomien jutussa johtaja Jari Keinänen STM:stä sanoi, että ennakkotesteihin perustuvaa lainsäädäntöä selvitettiin ministeriössä. Asiasta kuitenkin Keinäsen mukaan luovuttiin, koska mallia ei olisi voitu pitää aukottomana, se olisi vaatinut sitä heikentäviä poikkeuksia ja olisi estänyt vain osan matkustajien tartunnoista.\n– Sosiaali- ja terveysministeriön näkemyksen mukaan maahan saapumisen jälkeen tehtävä terveystarkastus ja tarvittaessa testaus estävät tartuntoja tehokkaammin kuin ennakkotestaus yksinomaan, Keinänen kirjoitti vastauksessaan lehdelle.\nHallitus: Jokainen maahantulija testattava\nKiuru nosti Twitterissä esille myös rajoilla tehtävät testaukset. Hänen mukaansa hallituksen tahto on, että jokainen maahantulija testataan.\nPääministeri Sanna Marin (sd) sanoi lauantaina Ylen Ykkösaamussa kannattaneensa viime kesästä kaikkien maahantulijoiden testausta. Hän sanoi, että aluehallintovirastot eivät ole käyttäneet toimivaltuuksiaan asiassa niin paljon kuin mahdollista.


Jäkälän jäljillä | Uudenkaupunginsanomat\n14.1.2016 | 12:00\nJäkälät tekevät paluuta. Nämäkin rungot olivat pari vuosikymmentä sitten paljaita.\nLumi peitti viimein maan tällekin talvelle. Kasvit ja hyönteiset uinuvat, mutta jäkälistä on niiden ystävälle iloa ympäri vuoden. Kasvavathan monet niistä puiden rungoilla lumesta paljaina. Jäkälät ovat veistoksellisia katsella, mutta on niistä hyötyäkin. Ne ovat erinomaisia ilmansaasteiden mittareita.\nJäkälä on sienen ja levän liitto, jossa kumpikaan ei voi elää ilman toista. Sieni muodostaa ulkokuoren ja tarjoaa levälle turvallisen kasvupaikan. Vastalahjaksi levä antaa yhteyttämällä tuottamaansa energiaa.\nJoskus kolmantena pyöränä on vielä syanobakteeri eli sinilevä, uimavesien kutsumattoman vieraan etäinen serkku. Syanobakteeri tekee osuutensa lannoittajana: se pystyy kaappaamaan typpeä suoraan ilmakehästä.\nJäkälät ovat sangen hidaskasvuisia, mutta vastineeksi elävät pitkään. Yksi ja sama jäkälälaikku saattaa koristaa kallionseinää tai ikivanhaa puuta vuosisatoja. Vanhoja jäkälät ovat toisessakin mielessä. Niitä on ollut olemassa melkein yhtä kauan kuin elämää kuivalla maalla ylipäätään.\nJäkälien erikoinen rakenne ja hidastempoinen elämä tekevät niistä sitkeähenkisiä, mutta myös haavoittuvia. Huokoinen sieni päästää lävitseen monenlaisia molekyylejä ympäröivästä ilmasta ja vedestä, eikä sillä juuri ole keinoja hankkiutua myrkyllisistä aineista eroon.\nKaiken kukkuraksi puiden rungoilla kasvavat jäkälät ovat ilmojen armoilla ympäri vuoden. Ei ihme, että juuri ne ovat erityisen herkkiä ilmansaasteille, kuten tehtaanpiipuista ja autojen pakoputkista leviäville rikkioksideille ja raskasmetalleille.\nJäkälistä on mitattu ilmanlaatua jo 1800-luvulla. Se onkin ilahduttavan yksinkertaista: mitä lähempänä on saasteiden lähde, sitä vähemmän jäkälälajeja puiden rungoilla kasvaa. Kaikkein herkimpiä ovat oksista riippuvat naavat ja lupot, jotka takavuosina katosivat Etelä-Suomesta melkein kokonaan.\nKun päästöjä suitsittiin, alkoi jäkälien hidas toipuminen. Vuosi vuodelta niitä voi ihailla yhä lähempänä asutuskeskuksia ja teollisuusalueita. Tulevaisuudessa puistopuutkin ovat ehkä yhtä koreasti naavapartoihin sonnustautuneita kuin Pohjois-Suomen erämaiden käkkyrämännyt nyt.\nJuttu löytyy myös 14.1.2016 julkaistusta lehdestä


Vainu osui oikeaan Victorian kanssa – Piasinstinct\nKirjoittanutpiasinstinct\t 3 kesäkuun, 2019\nVB:n valkoinen t-paita.\nFinancial Times kirjoitti hiljattain artikkelissaan, että Victoria Beckhamin muotibisnes sakkaa. Myynti on kasvanut, mutta tulos on pahasti punaisella.\nSain tästä kantapään kautta kokemusta, kun tilasin VB:n verkkokaupasta t-paidan. Vaistosin heti ongelmia.\nMinun piti saada heti linkki, josta voisin seurata tilaustani. Sitä ei kuulunut, ja otin yhteyttä asiakaspalveluun (ulkoistettu, luonnollisesti). Sieltäkään ei kuulunut mitään. Ei edes uuden tiedustelun jälkeen. Kun he vihdoin vastasivat sähköpostiini, he ilmoittivat tutkivansa asiaa ja palaavansa myöhemmin asiaan.\nMeni muutama viikko, kunnes tartuin ikiaikaiseen keinoon. Ostin kirjekuoren, postimerkin ja kirjoitin perienglantilaiseen tyyliin mitä kohteliaimman ”Dear Sir or Madam” -henkisen kirjeen ja lähetin sen Lontooseen VB:n liikkeeseen Mayfairiin.\nMeni muutama päivä, kunnes sain yhtäkkiä muutaman tunnin sisään lukuisia pahoitteluita sähköpostitse. Myös huolintaliike laittoi heti viestejä, että tilaus on lähtenyt matkaan.\nLuksusbrändit ja monet muutkin tuotemerkit ovat sisäistäneet syvällisesti asiakaskokemuksen merkityksen myös verkkokaupassa. Muun muassa toinen brittimerkki Mulberry toimii saumattomasti tilauksesta kotiovelle asti.\nPiipahdin pari vuotta sitten Victoria Beckhamin flagship storessa Dover Streetillä. Vaatteista ei saanut ottaa kuvia. Ja mitä tekee itse VB? Toimii tällä hetkellä sometileillään hyvin usein eri kosmetiikkabrändien influencerina. Saa ilmeisesti niistä enemmän rahaa kuin omien tuotteiden myynnistä.\nPS. Kuvan paidasta. Acne Studiosilla oli jo muutamia vuosia sitten vastaavanlainen t-paita, jossa brändin logo oli kaula-aukon resorissa. Kopioiko VB muiden tuotteita?


Wellis PeakLine Kilimanjaro ulkoporeallas (Sterling Silver) / Ulkoporealtaat / Puutarhakalusteet / Tuotteet / Masku.com\nEtusivu Tuotteet Puutarhakalusteet Ulkoporealtaat Wellis PeakLine Kilimanjaro ulkoporeallas (Sterling Silver)\nWellis PeakLine Kilimanjaro ulkoporeallas\nWellis Kilimanjaro Standardissa on kokoa ja näköä! Parhaat materiaalit, voimakkaat hieronnat ja leveät istuimet.\nNyt jo ennakkomyynnissä! Osta heti ja varaa itsellesi allas kevääksi - toimitukset alkaen keväällä 2021\nWellis Kilimanjaro Standardissa on yksi makuupaikka ja viisi istuinta. Kahden tehokkaan hierontapumpun ja uusien hierontasuuttimien luoma hierontakokonaisuus on vertaansa vailla. Runsaat säätömahdollisuudet mahdollistavat kuhunkin tilanteeseen sopivan hierontakokemuksen ja leveiden istuimien ansiosta kylpijöillä on mukavat oltavat isommallakin porukalla. Vesirajaan upotettu kattava led-valaistus värjää veden haluamallasi värillä. Värivaihtoehtoja on useita ja voit asettaa valaistuksen myös vaihtumaan väristä toiseen.\nParhaista materiaaleista Euroopassa valmistettu Wellis Kilimanjaro ulkoporeallas sisältää myös kahden kaiuttimen langattoman musiikkijärjestelmän. Puhtaasta vedestä huolehtii hienopaperisuodatin ja otsonaattori. Runkoeristyksen ansiosta allas on helppo huoltaa tulevaisuudessa. Runkoeristyksen lisäksi myös allaskuori on eristetty ja paksu lämpökansi kuuluu altaan hintaan. Luotettava kanadalainen ohjaus- ja lämmitysjärjestelmä pitää veden lämpimänä ja puhtaana ympäri vuoden.\nVerkosta ostettaessa rungon väri on aina harmaa ja altaan väri on valkoinen Sterling Silver.\nKuohu Spa Hyöky\nulkoporeallas 220x220cm (valkoinen/harmaa)\nulkoporeallas 220x220cm (musta)\nSvane ® Zincere\nKuohu Spa Koski\nulkoporeallas 230x230cm (valkoinen/harmaa)\n395298 Wellis PeakLine Kilimanjaro ulkoporeallas (Sterling Silver) https://www.masku.com/tuotteet/puutarhakalusteet/395298-wellis-peakline-kilimanjaro-ulkoporeallas-sterling-silver/ https://www.masku.com/storage/cache/img/MTIvbWVkaWEvMjAyMC8xMS8/2000x2000/170823-wellis-peakline-kilimanjaro-silver-standard-ulkoporeallas-1.jpg InStock 8000 EUR 8490 /Puutarhakalusteet /Teemat/Uutuudet /Teemat/Extra /Puutarhakalusteet/Ulkoporealtaat Wellis Kilimanjaro Standardissa on kokoa ja näköä! Parhaat materiaalit, voimakkaat hieronnat ja leveät istuimet. Nyt jo ennakkomyynnissä! Osta heti ja varaa itsellesi allas kevääksi - toimitukset alkaen keväällä 2021 Wellis Kilimanjaro Standardissa on yksi makuupaikka ja viisi istuinta. Kahden tehokkaan hierontapumpun ja uusien hierontasuuttimien luoma hierontakokonaisuus on vertaansa vailla. Runsaat säätömahdollisuudet mahdollistavat kuhunkin tilanteeseen sopivan hierontakokemuksen ja leveiden istuimien ansiosta kylpijöillä on mukavat oltavat isommallakin porukalla. Vesirajaan upotettu kattava led-valaistus värjää veden haluamallasi värillä. Värivaihtoehtoja on useita ja voit asettaa valaistuksen myös vaihtumaan väristä toiseen. Parhaista materiaaleista Euroopassa valmistettu Wellis Kilimanjaro ulkoporeallas sisältää myös kahden kaiuttimen langattoman musiikkijärjestelmän. Puhtaasta vedestä huolehtii hienopaperisuodatin ja otsonaattori. Runkoeristyksen ansiosta allas on helppo huoltaa tulevaisuudessa. Runkoeristyksen lisäksi myös allaskuori on eristetty ja paksu lämpökansi kuuluu altaan hintaan. Luotettava kanadalainen ohjaus- ja lämmitysjärjestelmä pitää veden lämpimänä ja puhtaana ympäri vuoden. Verkosta ostettaessa rungon väri on aina harmaa ja altaan väri on valkoinen Sterling Silver. Wellis on Euroopan johtava porealtaiden valmistaja. Pitkälle automatisoitu, moderni tuotanto yhdistettynä laadukkaisiin ja kestäviin materiaaleihin ovat avainasemassa korkealuokkaisen porealtaan valmistuksessa. Wellis 230 cm Wellis PeakLine Kilimanjaro ulkoporeallas 8490 true false 8887 BigRed #cc0000 Valkoinen false false Alennettu false Paras


Konjakkinen pipari-bostonpulla - MTVuutiset.fi\nJulkaistu 15.12.2011 09:55\nPipari- ja pullataikinan yhdistelmä on vastustamaton!\nPiparipulla säilyy mehevänä piparitaikinan ja viikunoiden avulla. Jos pulla pääsee kuivumaan, kostuta sitä konjakilla.\n1 pkt (1 kg) Myllyn Paras Pullataikinaa\n1 pkt (500 g) Myllyn Paras Pipari- tai Piparkakkutaikinaa\n250 g kuivattuja viikunoita\n3-4 rkl konjakkia tai sitruunamehua\nrasvaa vuoan voiteluun\nLevitä pullataikinalevyt erilleen sulamaan ja kohoamaan esim. leivinpaperin päälle pellille n. 40-asteiseen\nuuniin (peitettyinä). Nosta piparitaikina sulamaan.\nPilko viikunat pieniksi paloiksi konjakkiin tai sitruunaveteen turpoamaan taikinoiden sulamisen ajaksi.\nVoitele isohko reiällinen irtopohjakakkuvuoka. Nipistele kaksi pullataikinalevyä kapeista päistään kiinni ja aseta vuoan pohjalle niin, että pohja peittyy. Levitä päälle puolikas toisesta piparitaikinalevystä (n. 100 g).\nYhdistä nipistellen loput 6 pullataikinalevyä yhdeksi isoksi levyksi, n. 50 x 40 cm. Kaaviloi sen päälle loppu sulanut piparitaikina (300 g) ja levitä vielä päälle viikunaseos. Kääri kerrostaikina rullalle kääretortun tapaan. Leikkaa terävällä veitsellä noin kymmeneksi palaksi. Asettele palat vieri viereen kakkuvuokaan taikinapohjan päälle pystyyn.\nKohota pullakakkua puolisen tuntia lämpimässä paikassa. Voitele kohonneen pullakakun pinta munalla ja ripottele pinnalle raesokeria. Paista 200-asteisen uunin alimmalla tasolla 20 minuuttia. Peitä foliolla ja jatka paistamista vielä noin 15 minuuttia. Anna pullakakun jäähtyä ennen vuoasta irrottamista.\nVinkki: Tee bostonpulla myyjäisiin. Piparipulla säilyy mehevänä piparitaikinan ja viikunoiden avulla. Jos pulla pääsee kuivumaan, kostuta sitä konjakilla.\nUhriluku Israelin ja palestiinalaisten välisissä yhteenotoissa kasvaa – kuolleita mahdollisesti jopa yli 70


Eerikinkronikka – Wikipedia\nJulkaistu 1320- tai 1330-luku\nSuomentaja Harry Lönnroth\nEerikinkronikka (ruots. Erikskrönikan) on muinaisruotsiksi kirjoitettu keskiaikainen riimikronikka, joka keskittyy Ruotsin historian folkunga-ajan tapahtumiin 1200-luvun alkupuolelta 1300-luvun alkupuoliskolle. Teoksen kirjoittajaa ei tunneta varmasti ja eri arvioiden mukaan se on valmistunut joskus vuosien 1320 ja 1332 välillä. Eerikinkronikka on vanhin säilynyt ruotsalaisperäinen kirjallinen teos ja varhaisin Ruotsin historiateos. Suomen historian kannalta teos on tärkeä, koska siinä esiintyvät esimerkiksi ristiretket Hämeeseen ja Karjalaan.\n1 Sisältö ja rakenne\n2 Teoksen historia\n3 Tyyli ja kieli\nSisältö ja rakenne[muokkaa | muokkaa wikitekstiä]\nEerikinkronikka kuvaa historian tapahtumia kuningas Eerik Eerikinpojan (n. 1216–1250) kaudesta lähtien vuoteen 1319 saakka, jolloin Maunu Eerikinpoka (n. 1316–1374) valitaan Ruotsin ja Norjan kuninkaaksi. Kattavampi kuvaus tapahtumista alkaa 1200-luvun puoliväliltä ja suurin osa tapahtumista sijoittuu valtionhoitaja Birger Maununpojan (n. 1210–1266) eli Birger-jaarlin kaudelle. Kirjoittajan tarkoituksena on esittää vuonna 1319 pidetyt kuninkaanvaalit oikeutettuna.\nEerikinkronikan kuvaamat tapahtumat sijoittuvat Ruotsin historian poliittisesti vuosien 1250–1389 väliselle sekasortoiselle folkunga-ajalle. Teoksen kirjoittaja kuvailee esimerkiksi sotaretkiä, sukuriitoja, kapinoita, kruunajaisia, juhla-aterioita ja valtapoliittisia häitä. Sen hahmoihin lukeutuu esimerkiksi ritareja, asemiehiä, pillipiipareita ja leikareita. Tunnettuja Ruotsin historian henkilöitä ja tapahtumia ovat esimerkiksi Hovan taistelu, Nyköpingin pidot, Håtunan leikki, Birger-jaarli, Joar Sininen ja Maunu Ladonlukko.\nTeos kertoo myös ristiretkien ajan Suomesta, sekä Suomesta osana Ruotsia. Teoksessa esiintyy Birger-jaarlin sotaretki, Hämeen linnan rakentaminen ja taistelut Karjalassa.\nEerikinkronikka sisältää 4 543 säettä, joista prologia on 28 säettä. Teos voidaan jakaa eri osiin useammalla eri tavalla. Vanhemman vuosiin perustuvan jaon mukaan se sisältää kahdeksan osaa. 1. 1229–1266, 2. 1266–1290, 3. 1290–1301, 4. 1302–1306, 5. 1306–1309, 6. 1309–1313, 7. 1312–1317 ja 8. 1318–1320. Uudemman rakenteen mukaan tehdyn jaottelun mukaan teos sisältää viisi osaa, 1. säkeet 67–535, 2. säkeet 536–946, 3. säkeet 950–1805, 4. säkeet 1806–4071 ja 5. säkeet 4072–4543. Retorisesti teos alkaa johdannolla eli prologilla (exordium) jonka jälkeen seuraa tekstin kertova osa, sekä loppu (peroratio). Suurin osa teoksesta on kertovaa osuutta. Johdanto ja loppu ovat melko lyhyitä.\nTeoksen historia[muokkaa | muokkaa wikitekstiä]\nEerikinkronikka on vanhin säilynyt ruotsalaisperäinen kirjallinen teos ja varhaisin Ruotsin historiateos. Sen syntyhistoria tunnetaan kuitenkin huonosti. Lähteet ovat niukkoja ja kronikka itsessään ei sisällä esimerkiksi kirjoittajan nimeä, ainuttakaan vuosilukua ja sen periaatteessa kronologisesti etenevissä kappaleissa on virheitä. Tekstin perusteella sen kirjoittajan voidaan kuitenkin olettaa kuuluneen ritaristoon ja herttua Eerikiä tukeneeseen yläluokkaan.\nNykytutkimuksessa kirjoittajaksi on joskus esitetty Torkkeli Kristiinanpoikaa (Tyrgils Kristenson). Torkkeli oli Eerikin ja sittemmin leskikuningatar Ingeborin sihteeri. Teoksen tilaaja olisi tällöin ollut uplantilainen Birger Pietarinpoika (Birger Persson till Finsta), laamanni ja Pyhän Birgitan isä. Kronikan kirjoitusvuodesta on julkaistu eriävää tutkimusta. Niin sanotun varhaisen ajoituksen mukaan se on kirjoitettu vuosina 1320–1321 ja myöhäisen ajoituksen mukaan 1331–1332. Uudessa ruotsalaisessa tutkimuksessa se on ajoitettu vuoteen 1325. Yhtä mieltä ollaan yleensä ainakin siitä, että teksti ei ole voinut valmistua ennen vuotta 1320, jolloin Maunu Birgerinpoika kuoli.\nAlkuperäinen käsikirjoitus ei ole säilynyt nykypäiviin. Teos tunnetaan 1400-luvulla tehtyjen jäljennösten perusteella. Alkuperäisenä toimitteena alkuperäisen johdannon kera kronikka on säilynyt kolmessa koodeksina eli käsikirjoitusnidoksena Holm. D 2, D 3 ja D 4 a. Vanhin on D 4 a eli Codex verelianus. Sen teksti on peräisin 1440-luvulta. Kaikkia kolmea säilytetään nykyisin Ruotsin kuninkaallisessa kirjastossa Tukholmassa. Kronikasta on sittemmin julkaistu ruotsinkielisiä painoksia ja otteita. Ensimmäinen tieteellinen editio oli Ruotsin kuninkaallisen kirjaston ylikirjastonhoittaja G. E. Klemmingin vuonna 1865 julkaistu Gamla eller Eriks-krönikan, Folkungarnes brödrastrider med en kort öfversigt af närmast föregånde tid 1229-1319. Populaariedition julkaisi kirjallisuustieteilijä Sven-Bertil Jansson vuonna 1985. Populaariteoksen kieltä on normalisoitu alkuperäisen muinaisruotsista.\nHarry Lönnrothin ja Martti Linnan Eerikinkronikan suomennos julkaistiin vuonna 2013. Se perustuu Rolf Pippingin tieteelliseen editioon vuodelta 1921. Lisäksi Eerikinkronikan käänsi venäjäksi A. Ju. Želtuh vuonna 1994, ranskaksi Corrine Péneau vuonna 2005 ja englanniksi Erik Carlquist ja Peter C. Hogg vuonna 2012.\nTyyli ja kieli[muokkaa | muokkaa wikitekstiä]\n” Silloin käski kuningas Erik koko valtakuntaansa,\ntietämättä takaisintulostaan; ”\n– Julius Ailion runonmittaa noudattamaton suomennos vuodelta 1917.\nKohta kertoo toisesta ristiretkestä Suomeen.\nEerikinkronikka on riimikronikka. Riimikronikka oli keskiaikisen runoepiikan keskeinen genre. Nimen mukaisesti kronikka on kirjoitettu loppusoinnullisin runomuodoin eli riimein. Kirjoittamiseen liittyy siis historian kuvailun ohella kaunokirjallinen piirre. Eerikinkronikan runomuoto on knitteli eli kalikka- tai ketjusäe. Se koostuu loppusoinnun pareittan liittämistä säkeistä.\nMyös itse teosten historiankertomus on usein propagandista tai jopa vihamielistä. Tavallisesti yhtä kuvailtua osapuolta puolustetaan (ars laudandi) ja toista syytetään (ars vituperandi). Eerikinkronikan esikuvia ovat saksalaiset riimikronikat. Se on usein myös rinnastettu Eufemia-romaaneihin, toimeksiantajansa Norjan kuningatar Eufemian mukaan nimettyyn keskiaikiseen teokseen.\nEerikinkronikka on kirjoitettu muinaisruotsiksi. Kielellisesti se on paikallistettu Länsi-Göötanmaalle. Sen kieli sisältää lisäksi piirteitä läntisestä ja itäisestä ruotsista, sekä uudempia lainasanoja. Eerikinkronikassa on myös muutama suomenkielinen sana, jotka kertovat varhaisesta kielikontaktista, kuten uisko (vsko) haapio (hapa) ja majapaikka (mäio stadha).\nEerikinkronikka. sähkökirjalaitos. Suomentanut Harry Lönnroth ja Martti Linna. Suomalaisen Kirjallisuuden Seura, 2015. ISBN 978-952-222-619-8.\n↑ a b Lönnroth ja Linna 2015, ”Mikä Eerikinkronikka on?”\n↑ a b c Lönnroth ja Linna 2015, ”Sananen suomennoksesta”\n↑ Lönnroth ja Linna 2015, ”Rakenne”\n↑ a b Lönnroth ja Linna 2015, ”Tekijän, toimeksiantajan ja ajoituksen arvoitus”\n↑ Lönnroth ja Linna 2015, ”Käsikirjoitukset ja editiot”\n↑ a b c Lönnroth ja Linna 2015, ”Eerikinkronikka keskiaikaisena riimikronikkana”\n↑ Lönnroth ja Linna 2015, ”Kieli ja tyyli”\nEerikinkronikka on kokonaisuudessaan luettavissa Project Runebergin sivuilla: http://runeberg.org/erikkron/\nOlle Ferm, ”Erikskrönikan”, Graeme Dunphy, Encyclopedia of the Medieval Chronicle, Leiden: Brill, 2010, 583-584. ISBN 90 04 18464 3.\nNoudettu kohteesta ”https://fi.wikipedia.org/w/index.php?title=Eerikinkronikka&oldid=19963317”\nSivua on viimeksi muutettu 27. elokuuta 2021 kello 12.28.


Matkailu-, ravitsemis- ja talousala >\nKukka- ja lahjatavaramyymälä FLORISTI SHOP Tarja Pentilä Oy (Posion Paratiisikoulu)\nMatkailualan arvolähtökohtana on elinkeino- ja ammatinharjoittamisen vapaus, yrittäjyys ja vapaa kilpailu. Toiminta perustuu yksilön valinnanvapauteen, toisten ihmisten huomioon ottamiseen, oikeuteen tyydyttää perustarpeita sekä vastuuseen luonnosta ja ympäristöstä.\nMatkailualan perustutkinto, matkailupalveluiden tuottaja\nKainuun ammattiopisto -liikelaitos, Kuusamo\nMatkailualan perustutkinto, matkailuvirkailija\nMatkailualan perustutkinto, matkailupalveluiden tuottaja tai matkailuvirkailija\nOulun seudun ammattiopisto, Myllytullin yksikkö ja Pudasjärven yksikkö\nMatkailualan ammattilainen arvostaa erityisesti oman alansa ammatillista erikoisosaamista sekä ammattitaitonsa jatkuvaa ylläpitämistä ja kehittämistä. Alan toiminnassa korostuu ekologinen, yhteiskunnallinen ja globaali vastuu.\nMatkailuvirkailijoiden työpaikkoja ovat matkatoimistot, valtakunnalliset, alueelliset ja paikalliset matkailun myynti- ja informaatio-organisaatiot sekä liikenneyritysten myynti- ja neuvontapisteet. Matkailupalvelujen tuottajan työpaikkoja ovat matkailun ohjelmapalveluyritykset, loma- ja matkailukeskukset sekä majoituspalveluyritykset.\nYle Iines, Viikon unelma-ammatti


Pitäis oppia, että postausten kerryttäminen ei ainakaan helpota tätä urakkaa. Niimpä nyt itseäni niskasta kiinni ja koitetaan päivittää blogikin ajantasalle, varautukaa siis monenlaiseen tarinaan lähipäivinä!\nHeinäkuun alussa (6.7) pyörähdimme tyttöjen kanssa Tuusniemellä ryhmänäyttelyssä. Edellisenä viikonloppuna kävimme Kavan kanssa muistuttelemassa kehäkäytöstä (ja tärkeimpänä treenaamassa väistämättömyyttä tuomarin kopeloidessa). Penska kävikin nappaamassa sieltä palkinnot ollen isojen aikuisten PUN2.\nTuusniemellä molempien kehät menivät juuri päällekkäin, mutta onneksi saatiin Sara avuksi♥ Ausseja oli näyttelyssä 7 ja nuorten luokan nartuissa oli toinen puoli vuotta Kavaa vanhempi narttu. Kava sai ERIn, voitti luokkansa ja molemmat saivat SA't. Jännättiin vielä avoluokan narttu ja lopulta paras narttu-kehässä oli vain kaksi koiraa ja järjestys oli sama: Kava voitti! Roppi-kehässä vastassa oli vetsku-uros ja minun pikku sinttiäinen oli ROP!!\n"18 months old. Medium sized. Very feminine. Balanced. Propotioned enough. Very good neck and topline. Correct side movement. Could be more self confident." ERI1, SA, PN1, SERT, ROP\n- George Schogol, Georgia\nSamaan aikaan, kun minä oli kehässä Kavan kanssa, pyöräytti Sara Milan kehässä. Tarkalla ruotsalaistuomarilla se sai erinomaisen ja oli samalla myös ROP-veteraani. Ja ekaa kertaa hammastodistuksesta oli muuten hyötyä, onneksi se tuli aikoinaan hommattua.\n"Kraftfull äldre dam. Utmärkt huvud och uttryck. God ??. Kraftfull bröstpanti. Utmärkta vinklar. För äldrern utkärkta rörelser. Utmärkt svans." ERI1, ROP-vet\n- Kurt Nilsson, Ruotsi\nRotukehät olivat heti aamusta, mutta päätettiin kuitenkin jäädä vielä ryhmiin, kun kerta molemmat sinne pääsivät. Käytiin väliajalla hakemassa kaupasta ruokaa ja napsittiin vähän kuvia. Ryhmässä ei menestystä tullut, hienoa esiintymistä molemmat siellä osoittivat. Saralle valtavat kiitokset mukaan lähtemisestä, esittämisavusta, kuvista, seurasta jajaja...♥\nTunnisteet: kuvia, match show, näyttely


Kahvilla Berliinissä: The Barn Coffee Roasters | uuttaja.fi\nKahvilan sisustus oli jälleen minua puhutteleva: metallia ja puuta yhdistelemällä oli luotu niin viihtyisä ympäristö kahviherkuttelulle, että oikein niskavilloja nostatti. Vanhat ”rustiikkiset” lankut koristivat tiskiä ja pöytätasoja ja samanlaista vanhaa puumateriaalia oli käytetty runsaasti eri puolille kahvilaa ja sen taustalla toimivaa paahtimotilaa. The Barnia pyöritti Bonanzan tapaan nuorehkon näköinen porukka, jolla oli homma selkeästi enemmän kuin hallussa. Paikalle saavuttuamme oli kahvilassa enää muutama istumapaikka vapaana ja valkkasimmekin omat paikkamme ikkunan äärestä läheltä tiskiä. Olin ennakkoon mieltänyt The Barnin tilat paljon isommiksi, mutta ne osoittautuivatkin suht kompakteiksi.\nJälleen kerran syötäviä oli tarjolla noin pienen akvaarion kokoinen vitriinillinen, muttemme tälläkään kertaa ottaneet sieltä mitään. Keskityimme kahviin. Tilasin jälleen kerran itselleni suodatinkahvin sekä espresson. Pike otti tällä kertaa myös suodatinkahvia. Oma suodatinkahvini oli kenialainen Gatura AA ja Pike valitsi omaksi kahvikseen etiopialaisen Muhammed Alin (kyllä, kahvin nimi oli Muhammed Ali). Olen vahvasti sitä mieltä, että tilaamani espresso oli myös tuosta Piken valitsemasta edellämainitusta etiopialaisesta pavusta. Sen verran niistä löytyi makuyhtäläisyyksiä, kun maistelua teki ajatuksen kanssa.\nSuodatinkahvimme valmistettiin V60-suodatinsuppiloilla aivan neniemme edessä. Kahvien mukana tarjoiltiin myös postikortin kokoiset infopläjäykset kahvista ja sen alkuperästä. Käytännössä kortin antaman infon perusteella olisi mahdollista lähteä käymään kyseisen viljelijän kotiovella, puristaa hänen kättään ja kiittää upeasta kahvikokemuksesta.\nMaistelu antoi seuraavanlaisia havaintoja: kenialainen suodatinkahvi oli miellyttävän hapokas, runsaan makea ja siinä oli voimakkaan sitruksinen jälkimaku. Suutuntuma oli yllättävän tuhti. Espresso taasen oli runsaan marjainen ja seasta erottui myös pieni suklaisuus, joka jäi elämään jälkimaussa. Profiili tai kokonaisuus oli hyvinkin kirkas. Omat juomani (suodatinkahvi ja espresso) maksoivat yhteensä 9 euroa (suodatinkahvi 5,5 euroa ja espresso 3,5 euroa). Tällaisesta kokemuksesta silti asiallinen hinta.\nTulin täältäkin tehneeksi hankintoja. Kahvipapupussin lisäksi tein hiukan arvokkaamman hankinnan välinepuolelle. Kerron tästä lisää vaikka aivan omassa artikkelissaan, kunhan sopiva hetki löytyy.\nJollain hassulla tavalla The Barn toi mieleeni Lehmus Roasteryn kahvilan Satamatie 6. Ehkä se oli se sisustus. Tekee mieli jälleen kysyä, että miksei tällaisia paikkoja ole Suomessa enemmän? Jösses sentäs, vaadin heti välittömästi isoimpiin kaupunkeihin vastaavanlaisia paikkoja! Vaikka Tampereelle, Vaasaan, Ouluun, Kuopioon, Turkuun, Helsinkiin ja Joensuuhun nyt alkajaisiksi. Eikö tällainen muka voisi olla Suomessa kannattavaa bisnestä? Berliinissä ainakin näyttäisi olevan.\nTäten The Barn on myös lisätty ehdottomien käyntikohteiden listalle, kun matka jälleen suuntautuu Saksan pääkaupunkiin.\nTags: alexanderplatz, berliini, berlin, bloggaaja, blogi, coffee, cupping, espresso, ethiopia muhammed ali, hario v60, hifistely, kahvi, kahviblogi, kahvimylly, kenya gatura aa, maistelu, makuympyrä, paahtimo, paahtoaste, papu, schönhauser allee, the barn, the barn coffee roasters, uuttaja\n« Kahvilla Berliinissä: Bonanza Coffee Roasters\nKahvilla Berliinissä: Röststätte »\nUuttajan ja Lehmus Roasteryn ”Mitä kuuluu?” -hyväntekeväisyyskahvi 15.10.2019\nSlurp-kahvi: Colombia Dos Cosechos / Turun Kahvipaahtimo 13.10.2019\nSlurp-kahvi: Guatemala Damaris Camposeco / Kirahvi Coffee Company 18.9.2019


Neljän tähden illallinen: Laura Friman esittelee avopuoliso Laurin\n06.02.2020 klo 9:40\nLauri toimii Lauran apukokkina Neljän tähden illallinen -sarjassa.\nLaura Friman osallistui Iholla-sarjaan vuonna 2017.\nIholla-sarjasta muistettava toimittaja ja kirjailija Laura Friman esittelee tämän illan Neljän tähden illallinen -ohjelmassa avopuolisonsa. Hän on Lauri, joka kanssa Laura jakaa viihtyisän kodin Helsingin edustalla sijaitsevalla Suomenlinnan saarella. Lauralla on myös kaksi kouluikäistä poikaa aiemmasta, lähes 13 vuotta kestäneestä suhteestaan. Laura kertoi avioerosta lastensa isästä vuosi sitten.\nUusi rakkaus astui Laurin muodossa elämään vielä kevään korvalla.\n– Tämä tyyppi laittoi maailman kertaheitolla sijoiltaan ja sijoilleen. Hullun ihana Lauri, joka on aivan kamalan söpö silloinkin kun ei silittele kissanpoikia. It’s ä mätch, Laura iloitsi Instagramissa, jossa julkaistussa kuvassa Lauri silittelee juurikin kissanpentua.\nNyt suhde on edennyt siis siihen pisteeseen, että pari asuu yhdessä.\nIllan ohjelmassa Lauri toimii apukokkina, kun juontaja Esko Eerikäinen, tubettaja Herbalisti ja laulaja Anni Lötjönen saapuvat nauttimaan kisaviikon viimeisen aterian. Sen merkityksellisimmän osan muodostavat alkuruokaan kuuluvat vihreät pavut.\n– Nämä pavut ovat meille hyvin tärkeitä. Menimme ensimmäiselle ulkomaanmatkallemme Tukholmaan. Tilasimme alkupalaksi vihreitä papuja. Se oli parasta, mitä olimme kumpikaan ikinä maistaneet, Laura muistelee.\nLaura Frimanin (2. oik.) ohjelmanumero tapahtuu lattiatasossa. Esko Eerikäinen (1. vas.) suhtautuu siihen epäröiden. Sub\nPari pelaa selvästi hyvin yhteen keittiössäkin. He täydentävät toisiaan.\n– Täällä on minun apukokkini. Tulkaa katsomaan, Lauran kehottaa kameran välityksellä katsojia.\n– Tarvitsen tähän säheltämiseeni järjen äänen, hän viittaa Lauriinsa.\nLauran lisäksi Lauriin on ihastunut Esko Eerikäinen. Kun Lauri tajuaa tarjota tälle kahvikupposta juuri oikealla hetkellä, ei Eskon ilolla ole rajaa.\n– Hei, Lauri! Äijä luki ajatukseni! Ihan päällikkö! Esko ihastelee.\n– Lauri! Lauri – ja Laura! Lauri ja Laura, Esko saa muutkin vieraat mukaansa iloiseen kannustuskuoroon.\nTältä megahitti Mambo No. 5:n esittäjä Lou Bega näyttää nyt – teki surullisen paljastuksen kappaleestaEro! Iholla-sarjan Laura Frimanin liitto päättyi - avautuu eron taustoista: "Ei tehdä tästä nyt mitään numeroa"Rakkaus löytyi Tinderistä! Äskettäin eronnut Iholla-sarjasta tuttu Laura Friman hehkuttaa Instagram-kuvalla uutta kumppaniaan


Heinäkuu 2008 Kuukausittaiset horoskoopit ja astrologiaennuste - Astrologia\nHeinäkuu 2008 Kuukausittaiset horoskoopit ja astrologiaennuste\nOinas horoskooppi heinäkuussa 2008\nTämä kuukausi on sosiaalisen voiman saamisen kuukausi. Sinulla on onnellista aikaa henkilökohtaisella rintamalla. Voitat kaikkien rakkaidesi sydämet näyttämällä heille rakkautta ja kiintymystä. Täytät kaikki vanhempiesi ja vanhimpiesi tarpeet. Aviopuolison tai rakkauden kanssa Ganesha osoittaa hyvää aikaa, kun saat ilmaista syvät tunteesi, jotka tuovat läheisyyttä ja voimakkuutta elämääsi. Uran edessä saat kaiken menestyksen.\nHärän horoskooppi heinäkuussa 2008\nTämä kuukausi on erittäin hyvä rahallisten voittojen osalta. Voit poistaa kaikki velat, jos niitä on. Työssä Ganesha ennakoi, että saat enemmän kokemusta ja selvität kaikki mielipide -erot yhteistyöhön kollegoidesi kanssa. Joten toimistomiljöö on loistava ja uudet luovat ideat tekevät kuukausi. Voit myös keskittyä rakkauselämääsi. Voit mennä retkelle romanttiseen paikkaan ja joskus vierailla sukulaisen luona.\nKaksosten horoskooppi heinäkuussa 2008\nTämä kuukausi on puoliksi hyvä ja puoliksi huono. Mutta jatka työskentelyä. Menestyksellä älä lentä korkealla tässä kuussa, koska joku voi olla kateellinen ja saattaa muodostaa esteitä tiellesi. Itsekeskeinen käyttäytymisesi voi johtaa kiivaisiin väittelyihin, joten jos haluat edetä, ole maanläheinen, ystävällinen ja välittävä. Sinulla on odottamattomia voittoja ja jos olet riittävän varovainen työskennellessäsi, menestys on ehdottomasti sinun, vakuuttaa Ganesha.\nSyöpähoroskooppi heinäkuussa 2008\nTämä kuukausi vaikuttaa varsin tyydyttävältä. Otat aikaa itsellesi ja saatat olla oivaltavampi ja tunteet lentävät korkealle. Tämä on myönteistä, sillä sinusta tulee ymmärtäväisempi ja välittävämpi ja teet läheisesi erittäin onnelliseksi ilmaisemalla tunteesi, Ganesha. Urapuolella olet täynnä elämää ja tämä heijastuu työhön. Viestintätaitosi tulevat esiin, mikä tuo sinulle hyötyä.\nLeo -horoskooppi heinäkuussa 2008\nTässä kuussa osallistut sosiaaliseen toimintaan. Tämä on ollut mielessäsi jo pitkään, mutta tässä kuussa teet hyväntekeväisyyttä rahalla ja auttamalla fyysisesti apua tarvitsevia. Kustannukset todennäköisesti kasvavat, koska rakkaasi voi sairastua ja tarvita sairaalahoitoa. Mutta teet kaiken tämän menettämättä sydäntäsi ja tämän kauhean vaiheen aikana saat sisäistä voimaa Herra Ganeshalta. Sinusta tulee ystävällinen ja saatat joutua auttamaan apua tarvitsevia.\nNeitsyt horoskooppi heinäkuussa 2008\nTämä kuukausi tulee olemaan erittäin miellyttävä, sillä saavutat voiton, kuuluisuuden, kunnioituksen ja kaikkien arvostuksen. Sekä työelämä että henkilökohtainen elämä ovat iloisia. Vahvaa sidosta kehitetään rakkaiden sekä ystävien ja toimistotyöntekijöiden kanssa. Sinulla on hyvä rahavirta ja kulutat runsaasti mukavuutesi vuoksi. Älä kuitenkaan lainaa rahaa kollegoillesi. Jaat unelmasi rakkaasi kanssa ja sinulla on hauskaa.\nVaakahoroskooppi heinäkuussa 2008\nTässä kuussa menestys ja voitto ovat sinun, mutta sitä varten sinun on panostettava paljon enemmän työhösi. Olet erittäin omistautunut ja teet kaiken ahkerasti. Ulkomaiset kontaktit auttavat sinua. Sinulla on mahdollisuuksia mennä ulkomaille laajentamaan tai mainostamaan tuotettasi. Rahalliset voitot ovat hyviä, Ganesha sanoo. Henkilökohtaisella rintamalla ottaisit aikaa kaikille- ystävillesi, perheellesi ja rakastajallesi- ja näin suhteesi vahvistuvat.\nSkorpionin horoskooppi heinäkuussa 2008\nTässä kuussa sinun täytyy juosta ympäri ansaitaksesi rahaa ja täyttääksesi perheen tarpeet. Kustannukset todennäköisesti nousevat ja sinun on oltava taloudellinen. Yrität kuitenkin parhaasi mukaan vastata läheistesi tarpeisiin. Olet luonteeltasi erittäin antelias ja saatat kaikin tavoin auttaa läheisiäsi. Tulet olemaan täynnä elämää ja tee oikea aikataulu matkalle. Kuun lopussa saat voittoja ja säilytät oikean tasapainon, Ganesha sanoo.\nJousimiehen horoskooppi heinäkuussa 2008\nTässä kuussa koet mielialan vaihteluja. Tunnet energiapuutteen. Älä anna negatiivisuuden pilvien ympäröidä sinua ja yritä olla antamatta menneisyytesi ylittää nykyisyyttäsi. Lämpimät ja pitkät riidat tekevät sinusta heikon. Usko Jumalaan ja itseesi, koska olet erittäin hyvä päätöksenteossa. Sinulla on erittäin tarkkaavainen tai terävä mieli ja saatat tehdä oikeita päätöksiä uraasi ja henkilökohtaista elämääsi varten. Ganesha neuvoo laulamaan mantraa tai meditoimaan.\nKauris Horoskooppi heinäkuussa 2008\nTämä kuukausi voi olla tyydyttävä ja antoisa. Sinun on kuitenkin taisteltava monien mullistusten kanssa tässä kuussa, joten sinun on oltava valpas ja tietoinen kaikista asioista. Uran puolella älä luota ketään sokeasti, koska kilpailijasi voivat lyödä sinua. Innovatiiviset ideasi ja taitosi tulevat valokeilaan ja aiheuttaisivat edistymistäsi. Jos nuorempi tai sinua nuorempi henkilö antaa sinulle ideoita, älä ohita, koska ne voivat olla oikeassa. Vältä riskejä ja hätäisiä päätöksiä, ehdottaa Ganeshaa.\nVesimies -horoskooppi heinäkuussa 2008\nTässä kuussa huomaat monia muutoksia henkilökohtaisessa ja työelämässäsi. Päivittäinen harjoitusaikasi tai ruokailutottumuksesi voivat muuttua parempaan suuntaan. Saatat nähdä erilaisen ympäristön toimistossa. Myös henkilöstön vaihtaminen on mahdollista. Kumppanisi ovat paljon ystävällisiä ja auttavat sinua saamaan. Voitat rahaa sekä kunnioittavasti. Ganesha ei suosittele keinottelua tässä kuussa. Pelaa turvallisesti ja perheen edessä sinulla on hauskaa.\nKalahoroskooppi heinäkuussa 2008\nTässä kuussa sinulla on voitto rinnallasi. Sinun on käytettävä aivojasi ja innovatiiviset ja mielikuvitukselliset ideasi tulevat esiin. . Sinun on käytettävä näitä ideoita taitavasti työssäsi ja menestys on sinun. Ne, jotka ovat jollakin luovilla aloilla, saavat enemmän etuja, vakuuttaa Ganesha. Rakkauselämä rokkaa. Pitkät riidat päättyvät, mutta älä pidä rakkaasi itsestäänselvyytenä. Osallistut myös uskonnolliseen toimintaan mielenrauhan vuoksi.\ncourteney cox tissit\nmelania käyttää sopimattomia vaatteita, jotka nolostavat naisia\nOlsenin kaksosten vanhemmat


Angular-ohjelmointi TypeScriptillä (3pv) - Ratekoulutus\nAngular-ohjelmointi TypeScriptillä (3pv)\nAngular on suositun SPA-kehyksen uusin versio. Aiemmin Angular2:na tunnetun alustan kehitys alkaa nyt tasaantua, ja API säilyy versiopäivityksissä kohtuullisen yhteensopivana. Koulutuksessa käydään läpi Angular toiminnallisuutta. Koulutuksen jälkeen osaat toteuttaa Angular-sovelluksia TypeScriptillä.\nKoulutuspäivät alkavat klo 9.00, aamukahvia on tarjolla klo 8.30 alkaen. Koulutuspäivät päättyvät noin klo 16.\nApuvälineet: npm ja gulp


Näkövammaisten maalipallon MM-kilpailut ottavat kantaa puhtaan urheilun puolesta - Suek\nEtusivu Artikkelit Näkövammaisten maalipallon MM-kilpailut ottavat kantaa puhtaan urheilun puolesta\nNäkövammaisten maalipallon MM-kilpailut ottavat kantaa puhtaan urheilun puolesta\nUutiset - 2.7.2014\nTapiolan urheilupuistossa Espoossa on 26.6–6.7. nähtävissä maailmanluokan maalipalloa, kun lajin MM-kilpailut järjestetään historian ensimmäisen kerran Suomessa. Tapahtuma on myös julistautunut puhtaan urheilun kärkitapahtumaksi ja viestittää vahvasti urheilijoiden maailmanlaajuisen yhdenvertaisuuden puolesta. Näin maalipalloilijat näyttävät, että Suomessa arvostetaan puhdasta urheilua ja reilua peliä.\nEspoossa pelataan kaikkiaan kuuden kilpailupäivän aikana 102 huipputason maalipallo-ottelua kahdella areenalla: Tapiolan urheiluhallissa ja Summahallissa. Suomen miesten joukkue on hallitseva paralympiavoittaja Lontoosta, ja naisten joukkue sijoittui Lontoossa neljänneksi. Kisat järjestää Suomen Vammaisurheilu ja -liikunta VAU ry.\nKisoissa nähdään myös puhtaan urheilun kultainen viestikapula, joka kiertää urheilun kansainvälisiä arvokilpailuja Suomessa. Maalipallon MM-kisat ottivat puhtaan urheilun haasteen vastaan rallicrossin MM-osakilpailulta.\n– Olen erittäin iloinen ja ylpeä siitä, että me autourheilijat olemme mukana tässä tärkeässä ketjussa hieman erilaisen urheilulajin edustajana, ja luovutan haasteen mielelläni eteenpäin maalipallon MM-kilpailulle. Vaikka lajimme on varsin erilaisia, ovat reilun pelin ja puhtaan urheilun periaatteet yhteisiä, sanoo viestikapulan maalipalloilijoille luovuttanut AKK-Motorsport ry:n 1. varapuheenjohtaja Tapani Eronen.\n– Vammaisurheilussa toiminnan perustana ovat liikunnan eettiset ja urheilun reilun pelin periaatteet sekä toiminnan tasavertaisuus. Maalipallo ja MM-kilpailut haluaa olla edistämässä puhtaan urheilun periaatetta ja oikeudenmukaisuutta huippu-urheilussa. Kultainen kapula on meille mieluista kantaa, sanoo maalipallon MM-kilpailujen pääsihteeri Hannele Pöysti.\n– Tavoitteenamme on tietenkin voittaa, mutta meille on erityisen tärkeää voittaa reilulla pelillä, sääntöjä noudattaen. Viemme ylpeänä eteenpäin puhtaan urheilun sanomaa, sanoo Suomen joukkueen pelaaja Erkki Miinala.\nPuhtaasti paras -ohjelman esittelypiste on paikalla näkövammaisten maalipallon MM-kilpailuissa perjantaina 4.7. kello 10:30–15:30 ja lauantaina 5.7. kello 09:00–14:00. Puhtaasti paras -pisteellä voi ihailla kisojen kaikkien mitalistien allekirjoittamaa julistetta puhtaan urheilun puolesta ja nuoret urheilijat voivat osallistua Maailman Antidopingtoimisto WADA:n tietovisaan ja voittaa hienon kultaisen juomapallon. Yleisölle on tarjolla myös arvontoja ja mainio tilaisuus keskustella urheilun arvomaailmasta.